Na osnovu člana 29 stav 2, člana 34 stav 1 i 3, člana 40 stav 1 Zakona o državnoj imovini (“Sl. list CG“, br. 21/09 i 40/11, 23/25), člana 38 stav 1 tačka 9 Zakona o lokalnoj samoupravi (”Sl. list CG” br. 2/18, 34/19, 38/20, 50/22 i 84/22, 81/25, 98/25), člana 46 stav 1 tačka 9 Statuta opštine Rožaje (“Sl. list CG-opštinski propisi“, br. 38/18 i 16/21) Budžeta opštine Rožaje za 2025.godinu (“Sl. list CG-Opštinski propisi“, br. 62/24 ), Odluka Vlade Crne Gore o davanju prethodne saglasnosti za otuđenje, br. 11-011/25-3126 od 18. septembra 2025.godine, broj 11-011/25-1551/4 od 29. maja 2025. godine, br. 11-011/25-1553/4 od 29. maja 2025.godine, Skupština opštine Rožaje, na sjednici održanoj dana 06.11.2025.godine, donijela je

**ODLUKU O PRODAJI NEPOKRETNOSTI**

**Član 1**

* Prodaje se kat. parcela br. 968/4 u površini od 21m2 KO Ibarac I, upisane u LN br. 285 KO Ibarac I, na ime Crna Gora svojina, Opština Rožaje raspolaganje, po kulturi neplodna zemljišta, namjene-površina mješovite namjene.
* Određuje se početna cijena od 55,00e po 1m2.

**Član 2**

* Prodaje se kat. parcela br. 2724/150 u površini od 119m2 KO Rožaje, upisane u LN br. 344 KO Rožaje na ime Crna Gora svojina, Opština Rožaje raspolaganje, po kulturi neplodna zemljišta, namjene-površina za stanovanje.
* Određuje se početna cijena od 51,00e po 1m2.

**Član 3**

* Prodaje se kat.parcela br.2724/139 u površini od 300m2 KO Rožaje, upisane u LN br. 344 KO Rožaje na ime Crna Gora svojina, Opština Rožaje raspolaganje, po kulturi neplodna zemljišta, namjene-površina za stanovanje.
* Određuje se početna cijena od 32,50e po 1m2.

**Član 4**

Početna cijena zemljišta iz člana 1 ove Odluke utvrđena je na osnovu Izvještaja komisije o izvršenoj procjeni vrijednosti zemljišta od 05.11.2024.godine.

Početna cijena zemljišta iz člana 2 ove Odluke utvrđena je na osnovu Izvještaja komisije o izvršenoj procjeni vrijednosti zemljišta od 23.09.2024.godine.

Početna cijena zemljišta iz člana 3 ove Odluke utvrđena je na osnovu Izvještaja komisije o izvršenoj procjeni vrijednosti zemljišta od 05.11.2024.godine.

**Član 5**

Prodaja zemljišta iz člana 1, 2 i 3 ove Odluke vršiće se na osnovu prikupljenih ponuda po javnom pozivu koji će objaviti Direkcija za imovinu i zaštitu prava Opštine u najmanje jednom dnevnom listu i na internet stranici opštine Rožaje.

**Član 6**

Ovlašćuje se Predsjednik opštine da formira komisiju za sprovođenje postupka prodaje po javnom pozivu, kao i da sa najpovoljnijim ponuđačima zaključi ugovor o kupoprodaji zemljišta iz člana 1, 2 i 3 ove Odluke.

**Član 7**

Porez na promet nepokretnosti i druge finansijske obaveze u vezi sa predmetnim poslom snose kupci.

**Član 8**

Sredstva ostvarena prodajom nepokretnosti iz člana 1,2 i 3 ove Odluke, koristiće se za ulaganja u infrastrukturu i druge kapitalne investicije od značaja za Opštinu.

**Član 9**

Ova Odluka stupa na snagu osmog dana od dana objavljivanja u ”Službenom listu CG-opštinski propisi”.

Broj: 02-016/25-368

Rožaje, 07.11.2025.godine

**SKUPŠTINA OPŠTINE ROŽAJE**

**Predsjednik Skupštine,**

**Almir Avdić, s. r.**