***Crna Gora  
Opština Rožaje  
Sekretarijat za planiranje i uredjenje prostora***



***PROGRAM PRIVREMENIH OBJEKATA  
NA TERITORIJI OPŠTINE ROŽAJE  
2025-2030.GODINE***

***-PREDLOG-***

***Rožaje, januar 2025.godine***

**SADRŽAJ**

**TEKSTUALNI DIO**

UVODNI DIO :

Pravni osnov za izradu......................................................................................................................... 3

Uvodni dio…....................................................................................................................................... 4

Zone za postavljanje privremenih objekata......................................................................................... 6

Ocjena stanja …...................................................................................................................................9

Polazni koncept programa …..……………………………………………….…………...………….9

Osnovni uslovi za postavljanje privremenih objekata……........…………………...…………...…....9

Dinamika korišćenja privremenih objekata .......................................................................................10

VRSTE PRIVREMENIH OBJEKATA :

Prema načinu pričvršćivanja za tlo .............................................................................................…...13

Pokretni privremeni objekti ...............................................................................................................13

Montažno-demontažni privremeni objekti.........................................................................................14

Nepokretni privremeni objekat ..........................................................................................................14

Otvorena površina u funkciji privremenog objekta ...........................................................................30

VRSTE PRIVREMENIH OBJEKATA PREMA NAMJENI ……………..….………..…….....30-50

TABELARNI DIO LOKACIJA ZA PRIVREMENE OBJEKTE…………………..……..........50-56

GRAFIČKI DIO …………………………………………………………………..……...…..…56-90

**PROGRAMSKI ZADATAK**

**PRAVNI OSNOV**

Pravni osnov za donošenje Programa privremenih objekata na teritoriji opštine Rožaje sadržan je u članu 115, 116 Zakona o planiranju prostora i izgradnji objekata (“Službeni list CG”, br. 64/17, 044/18, 063/18, 11/19, 82/20, 86/22 i 04/23), a u vezi sa članom 146 Zakona o izgradnji objekata (“Službeni list CG”- br.19/25 I 92/25), člana 46 Statuta opštine Rožaje (“Službeni list CG”-opštinski propisi br.38/18 i 16/21) kao i u odredbama Pravilnika o bližim uslovima za postavljanje odnosno građenje privremenih objekata, uređaja i opreme (“Sl. list CG”, br. 43/18, 76/18, 76/19, 09/24 i 28/24).

**OBUHVAT I GRANICE PROGRAMA**

Programom privremenih objekata na teritoriji opštine Rožaje obuhvaćena je teritorija cijele opštine Rožaje.

**MOTIVI IZRADE PROGRAMA**

Donošenjem Pravilnika o bližim uslovima za postavljanje odnosno građenje privremenih objekata, uređaja i opreme (“Sl. list CG”, br. 43/18, 76/18, 76/19 i 9/24) stvorili su se uslovi da se izvrši ocjena dosadašnjih aktivnosti u postavljanju privremenih objekata, te da se analitičkim pristupom dođe do novih saznanja i definišu mjere i smjernice kako za postupak postavljanja novih privremenih objekata tako i za tretman postojećih privremenih objekata.

**CILJ IZRADE PROGRAMA I OPIS POSLA**

Program privremenioh objekata treba da izvrši ocjenu postojećeg stanja lokacija privremenih objekata, da utvrdi potrebe za novim lokacijama i novim privremenim objektima.

U cilju realizacije koncepta i sprovođenja Programa potrebno je definisati i na grafičkim prilozima (detaljnim razradama lokacija) označiti sve lokacije za postavlljanje privremenih objekata, na teritoriji opštine Rožaje, sa njihovom vrstom, namjenom i veličinom pojedinačnih objekata i grupom objekata privremenog karaktera, dinamikom korišćenja, oblikovanjem i materijalizacijom, socio-ekonomskim činiocima, zonama razmještaja objekata, opštim uslovima postavljanja i pojedinačnim urbanističko-tehničkim uslovima.

Novim Pravilnikom potrebno je definisati, tekstualno obrazložiti i dati detaljne smjernice i inpute za postavljanje objekata privremenog karaktera na teritoriji opštine Rožaje, koji se nalaze van granica gradskog dijela Rožaja.

Izradom ovog Programa potrebno je utvrditi rješenja, kojim če se definisati uslovi daljeg razvoja postojećih lokacija sa ciljem stvaranja kvalitetnog prostora u funkcionalnom, fizičkom, ambijentalnom i u smislu kvaliteta životne sredine ovog područja.

Izradom Programa privremenih objekata, poštujući Pravilnik o bližim uslovima za postavljanje odnosno građenje privremenih objekata, uređaja i opreme (“Sl. list CG”, br. 43/18 i 76/18 i 76/19), potrebno je definisati koji se tipovi i vrste privremenih objekata mogu postavljati, zavisno od definisanih zona grada, kao i one privremene objekte koji se ne mogu postavljati u pojedinim gradskim zonama Rožaja.

Privremeni objekti moraju se postavljati pod uslovom da isti ne narušavaju postojeće gradske i komunalne funkcije, ne ugrožavaju uređene javne zelene površine, kolske i pješačke komunikacije, odnosno obezbeđuju prolaz za pješake od najmanje 1,5m, ne derogiraju prostor i ne ugrožavaju životnu sredinu. Privremeni objekti moraju estetski, funkcionalno i tehnički zadovoljiti odnosno ispuniti sve uslove potrebne za obavljanje djelatnosti koje se u smislu važećih propisa mogu vršiti u ovakvim objektima.

**SADRŽAJ PROGRAMA**

Program privremenih objekata treba da sadrži tekstualni i grafički dio.

Tekstualni dio treba da sadrži opšte odredbe i urbanističko-tehničke uslove za svaku vrstu objekata, kao i opis i prikaz izgleda privremenih objekata.

Grafički dio plana mora da sadrži detaljan prikaz lokacija na kojima se mogu postavljati privremeni objekti sa definisanim tipom, namjenom i brojem objekata a shodno Pravilniku o bližim uslovima za postavljanje odnosno građenje privremenih objekata, uređaja i opreme (“Sl. list CG”, br. 43/18, 76/18, 76/19 i 09/24).

**UVODNI DIO**

Privremeni objekti su objekti, uređaji i oprema čije se postavljanje odnosno građenje definiše Programom privremenih objekata.

Privremeni objekti ne mogu se postavljati, odnosno graditi ako svojim postavljanjem, odnosno građenjem narušavaju komunalne funkcije, ugrožavaju infrastrukturu i zelene površine, narušavaju integritet kulturnih dobara sa zaštićenom okolinom, ugrožavaju životnu sredinu, kao ni na lokacijama u neposrednoj blizini primarnih ugostiteljskih objekata definisanim programom privremenih objekata (u daljem tekstu: Program), bez obzira na kategoriju objekta, osim ako su u funkciji primarnog ugostiteljskog objekta.

Bliži uslovi za vrstu objekata, uređaja i opreme propisani su Pravilnikom o bližim uslovima za postavljanje odnosno građenje privremenih objekata, uređaja i opreme („Sl.list CG“, br. 43/18, 76/18, 76/19 i 9/24).

Privremeni objekti postavljaju se odnosno grade u skladu sa Programom.

Program sadrži naročito: zone i smjernice sa urbanističkim uslovima za postavljanje privremenih objekata, kao i vrste, oblik i dimenzije privremenih objekata.

Program donosi jedinica lokalne samouprave, za period od pet godina, a po prethodno pribavljenoj saglasnosti Ministarstva i organa državne uprave nadležnih za zaštitu kulturnih dobara i zaštitu životne sredine, Ministarstva saobraćaja i Direkcije za investicije, razvoj i saobraćaj.


Program se objavljuje na internet stranici jedinice lokalne samouprave u roku od tri dana od dana donošenja.

Urbanističke uslove izdaje jedinica lokalne samouprave, a tehničke uslove izdaje organ za tehničke uslove. Na izdavanje urbanističkih odnosno tehničkih uslova se primjenjuju odredbe člana 74 Zakona o planiranju prostora i izgradnji objekata („Sl. list Crne Gore“ br. 64/17, 044/18, 063/18, 11/19, 82/20, 86/22 i 04/23).

Privremeni objekti mogu se postavljati odnosno graditi u skladu sa smjernicama iz Programa. Izuzetno za sljedeće privremene objekte mogu se izdati urbanistički uslovi bez potrebe ucrtavanja u Program, a u skladu sa smjernicama definisanim Programom i to za: objekte namijenjene za organizaciju događaja, objekte namijenjene za reklamiranje oglašavanje i pružanje informacija, objekti za komunalne usluge i infrastrukturu (tank za vodu, bioprečišćivač, fiksna radiokomunikaciona stanica, objekti za trgovinu i usluge (stand isl), spoljašnji kabinet za potrebe elektronskih komunikacionih usluga, vazdušni vod za potrebe elektronskih komunikacionih usluga, mjerno mjesto-stanica, objekti za pristup i kretanje lica smanjene pokretljivosti i lica sa invaliditetom) i objekti za eksploataciju prirodnih sirovina, skladištenje i proizvodnju (uzgajalište ribe i pčelinjak i sl.).

**ZONE ZA POSTAVLJANJE PRIVREMENIH OBJEKATA**

Programom se definišu zone za postavljanje privremenih objekata, u skladu sa urbanističkim  
uređenjem i tehničkom opremljenošću. Teritorija Opštine Rožaje je podijeljena na sljedeće zone:



**ZONA I:**

Ova zona obuhvata: Ulicu M. Tita odnosno Glavni gradski trg počev od raskrsnice ul. M. Tita, Ćatovske i ul. "30. septembar" do raskrsnice ul. M. Tita i "13. jul", obuhvatajući sve urbanističke parcele koje imaju direktan prilaz na istu.

**ZONA II:**

Ova zona obuhvata: Ulicu M. Tita od raskrsnice ul. M. Tita i "13. jul" do raskrsnice ul. M. Tita i ul. Hivzije Ćatovića, i dio ul. "30. septembar" od raskrsnice ul. M. Tita, Ćatovske i ul. "30. septembar" do parcele Nokić Adnana koju obuhvata, obuhvatajući sve urbanističke parcele koje imaju direktan prilaz na istu.

**ZONA III:**

Ova zona obuhvata: ul. "30. septembar" od istočne granice parcele Nokić Adnana do raskrsnice sa ulicom R.Burdžovića i M. Ivanovića, zatim ul. Ćatovsku počev od zgrade suda do spoja sa ul. "13. jul" sa urbanističkim parcelama koje imaju direktan prilaz na istu.

Ulica Trg IX Crnogorske brigade skreće ul. Kej zatim nastavlja ulica "13. jul" do mosta (podvožnjaka - raskrsnice sa magistralom) zatim pored Kučanskog groblja tako što obuhvata PZC "Biser" koji se nalazi između ulice Sarajevske i groblja a zatim nastavlja krakom koji se odvaja od ulice Sarajevske prema Domu zdravlja i izlazi na ulicu "29. novembar" kojom nastavlja sve do kuće Camić Bela, odatle ide istočnom granicom njegove parcele i izlazi na ulicu M.Tita, obuhvatajući sve urbanističke parcele koje imaju direktan prilaz na pomenute ulice.

**ZONA IV:**

Obuhvata: ulicu M. Ivanovića počev od raskrsnice ul. "30. septembar" sa ul. R. Burdžovića do Autobuske stanice, zatim nastavlja ulicom "29. novembar" od kuće Bela Camića, obuhvatajući sve urbanističke parcele sa obije strane ulice koje imaju direktan pristup na istu kao i ostale urbanističke parcele granice sa ekstra zonom.

Od raskrsnice ul. "29. novembar", M. Tita i Ibarske ide ul. M. Tita do istočne granice parcele AD "Gornji Ibar" skreće prema rijeci Ibar koju prelazi obuhvata zelenu pijacu i ide ul. Jaha Kurtagića do početka ul. Trg IX crnogorske brigade obuvatajući sve parcele koje imaju direktan pristup na ove ulice kao i ostale urbanističke parcele unutar ,izuzev urbanističkih parcela ekstra zone A, B i C.

**ZONA V:**

Obuhvata: Ul. "30. septembar" od raskrsnice ulice "30. septembar" i ulice R.Burdžovića, (nova Pećka raskrsnica), nastavlja magistralnim putem Rožaje – Ribariće do istočne granice fabrike Kristala obuhvatajući sve parcele koje imaju direktan prilaz na iste.

Zatim nastavlja od magistralnog puta Rožaje – Ribariće odnosno od kuće Korać Jonuza koju obuhvata, skreće u pravcu juga do kraja objekta Korać Jonuza odakle skreće u pravcu zapada rubom šume do krša nastavlja istim pravcem do ulice V. Vlahović, i ide istom obuhvatajući urbanističke parcele koje imaju direktan prilaz na ovu ulicu do uključenja u ulicu R.Burdžovića, i nastavlja istom sve do raskrsnice sa ulicom Karavanski put, obuhvatajući takođe sve urbanističke parcele koje imaju direktan prilaz na ovu ulicu. Područje se dalje nastavlja ulicom Karavanski put, sve do raskrsnice ulica Sarajevska i Novopazarska, obuhvatajući sve urbanističke parcele sa lijeve strane koje imaju direktan prilaz na ovu ulicu, nastavlja Novopazarskom ulicom do ulice Ibarčanske kojom nastavlja do kuće Kalač Hajrana koju obuhvata, a zatim ulicom Sandžačkom do raskrsnice sa Kosovskom ulicom obuhvatajući sve urbanističke parcele koje imaju direktan pristup na istu, do ulice Ibarske odakle nastavlja istom sve do Dimiškinog mosta, ista obuhvata parcele koje imaju direktan prilaz na nju. Ova zona obuhvata i ul. Jaha Kurtagića od Vojnog odsjeka do "Klekovačkog" mosta na rijeci Ibar, ulicu Oslobođenja sve do raskrsnice ul. Oslobođenja i ul. " Jukov potok", ul Barmahala i ul Mustafa Pećanin kojom nastavlja preko mosta na rijeci Ibar do ul. 30. septembar obuhvatajući sve parcele koje imaju pristup na iste i parcele unutar, izuzev parcela koje pripadaju zonama I, II, III i IV zoni.

**ZONA VI**:

Počinje od Dimiškinog mosta, ide rubom šume Kuč Ahmeta i nastavlja rubom šume sve do iznad kuće Šahić Hajra, silazi do mosta na potoku odakle skreće uzvodno uz potok do zapadne strane parcele br. 89 Čedić Redžepa zatim ide njenom granicom i istu obuhvata pa produžava u pravcu sjeveroistoka iznad parcela br. 90, 87 i 85 koje obuhvata, pa nastavlja rubom šume sve do potoka i puta Rožaje – Seošnica iznad kuće Nokić Nazifa, zatim nastavlja putem prema Rožajama do početka državne parcele br. 34 koju obuhvata, pa nastavlja takođe rubom šume do sjevernog ugla parcele br. 23 Gusinjac Bešira koju obuhvata, zatim ide granicom te parcele sve do potoka, prelazi isti i nastavlja granicom parcele 14 i 15 do granice parcele br. 4/1 vlasništvo Gusinjac Mehdije i to postojećom ogradom sve do šumskog zasada, nastavlja istim pravcem do šumske staze pa ide istom sve do parcele br. 795 Šutković Mehmeda koju ne obuhvata, ide ispod parcele 794 Tuz Omera koju ne obuhvata, pa ide rubom parcele 5793 koju obuhvata odakle nastavlja preko parcele br. 776 zatim 770, 766, 764, 762 sve do tromeđe sa parcelom br. 738 i 735, ide granicom parcele 736 i 735 do tromeđe sa parcelom br. 732 presijeca istu sve do tromeđe sa parcelom 714 i 713 pa nastavlja granicom istih do kraka ulice Jaha Kurtagića uz Agov do, odakle nastavlja ulicom u pravcu Sređani sve do granice parcele br. 701 i 704 sve do tromeđe sa parcelom br. 703 ispod kuće Huremović Rama odakle skreće u pravcu istoka donjom granicom te parcele sve do tromeđe sa parcelom br. 698 Honsić Ćamila, odakle skreće u pravcu juga granicom parcela 698 i 701 do tromeđe sa parcelom br. 697 vlasništvo Honsić Ćamila odakle skreće u pravcu istoka južnom stranom parcele br. 698 Honsić Ćamila koju ne obuhvata, pa nastavlja ispod kuće Camić Isada i Camić Alije koje ne obuhvata, produžava istim pravcem i ide sve rubom borića – granicom parcele br. 605/1 izlazi na ul. J. Kurtagića. Nastavlja ulicom Oslobođenja od raskrznice sa ul. "Jukov potok", odakle nastavlja istom sve do raskrsnice puteva za Sređani i D. Lovnicu obuhvatajući sve urbanističke parcele koje imaju direktan prilaz na istu. Od ove raskrsnice granica nastavlja Sređanskim potokom do uliva u Lovničku rijeku, odakle ide Lovničkom rijekom sve do iznad parcele br. 439 koju obuhvata odakle nastavlja donjom granicom parcele br. 435 istočnom granicom koju ne obuhvata i izlazi na Karavanski put Rožaje – Grahovača, presijeca isti i ide granicom parcela br. 349 i 350 od kojih obuhvata pacelu br. 349 do šumskog zasada, a zatim skreće u pravcu istoka donjom granicom šumskog zasada, zatim južnom stranom parcele br. 355 koju ne obuhvata a zatim nastavlja kolskim putem prema Šušterima sve do Džidžina krša do livada Bećovića, odakle se granica proteže rubom parcele br. 28 u Državnoj svojini i privatnih parcela sve do ispod parcele br. 38 i 37 koje ne obuhvata i izlazi na ulicu Ahmeta ef. Ganića a zatim ide u pravcu Šušteri sve do parcele br.109 koja je Državna svojina istu ne obuhvata i skreće u pravcu istoka do Pumpne stanice a zatim ide podnožjem Ganića krša zatim gornjom granicom privatnih parcela pa zatim ide sve do iznad kuće Dautović Ismeta koju obuhvata, spušta se u rijeku Ibar.

Ova zona obuhvata područje od istočne granice fabrike kristala ide magistralnim putem Rožaje- Ribariće sve do mosta br.1 na rijeci Ibar, zatim starim putem Rožaje – Balotiće sve do Famoda odakle granica ide rubom lokacije Famoda koju obuhvata i izlazi na prilaznu saobraćajnicu kojom nastavlja sve do magistralnog puta.

Ova zona obuhvata i područje koje počinje od tromeđa katastarskih parcela 1490, 1492 i 1520 odakle granica ide u pravcu jugoistoka sve rubom parcele 1492 koju ne obuhvata zatim granicom 1493 koju ne obuhvata do Ćatovskih livada odakle skreće u pravcu jugozapada ispod kuća Šutkovića odakle skreće u pravcu jugoistoka ulicom Carine pored stadiona do parcele br. 2126 nastavlja ul. Carine do puta Rožaje - Peć odnosno ulice Rifata Burdžovića i kuće Kožar Raša koju obuhvata, a zatim produžava putem pored parcele br. 883 vlasništvo Nurković Šuća koju obuhvata, a zatim se spušta stazom preko parcele br. 972 vlasništvo Demić Husnije i izlazi na ulicu Ibarčansku naspram kuće Demić Saliha odakle skreće u pravcu juga i ide ulicom sve do raskršća kod kuće Demić Nezira i Demić Jusa odakle skreće u pravcu zapada prilaznim putem sve do rijeke Ibarac, a zatim ide uzvodno rijekom do parcele br. 593 i kuće Pilica Muzafera koju ne obuhvata, pa nastavlja u pravcu zapada sjevernom granicom parcele br. 592 Demić Omera koju ne obuhvata, sve do granice sa parcelom br. 609 odakle skreće u pravcu juga granicom parcela 609 i 608 koje obuhvata sve do tromeđe sa parcelama br. 592 i 594, pa zatim skreće u pravcu jugozapada granicom parcele br. 594, 595, 596, 597, 598 zatim skreće u pravcu istoka granicom sa parcelom br. 582 sve do tromeđe sa parcelom br. 592 vlasništvo Demić Omera, odakle skreće u pravcu juga padinom – istočnom stranom parcela 582, 580, 579, 577, 576, 572 sve do puta južnog ugla parcele br. 572 Zekić Izeta koju obuhvata odakle skreće u pravcu sjevera, a zatim zapada ovim putem i izlazi na ulicu Sandžačku kod kuće Zekić Nijaza koju ne obuhvata, odakle skreće u pravcu sjevera Sandžačkom ulicom sve do ispod kuće Hasović Hivza gdje se spaja sa opisom granice druge zone a zatim nastavlja tom granicom sve do početne tačke opisa granica ove zone.

**ZONA VII:**

Ova zona obuhvata područja zemljišta od granica III zone do granica GUP-a.

Zone su definisane odnosno utvrđene prema udaljenosti od funkcionalnog gradskog centra, stepena opremljenosti zemljišta (objekti komunalne potrošnje i objekti društvenog standarda) i saobraćajne povezanosti zavisno od vrste objekta koji se gradi (stambeni ili poslovni).

**ZONA VIII:**

Zahvata sva naselja i ruralna područja koja se nalaze van granica Generalnog urbanističkog rešenja, Opštine Rožaje.

**OCJENA STANJA**

Privremeni objekti na području Opštine Rožaje su različitog karaktera, tipa i različitih estetskih karakteristika. Određeni broj privremenih objekata može se okarakterisati kao “neprikladni” iz razloga što ometaju pješački saobraćaj, nefunkcionalni su, uzurpiraju javne površine, narušavaju izgled postojećih objekata stalnog karaktera, odnosno, ne uklapaju se u ambijent. Za potrebe izrade Programa vršeno je snimanje postojećih lokacija privremenih objekata, na osnovu čega je izvršena analiza postojećeg stanja. Obradom ovih podataka došlo se do zaključka da je za neke privremene objekte potrebno izvršiti prilagođavanje u skladu sa smjernicama ovog Programa. Ovo naročito za objekte koji se svojim izgledom i primijenjenim materijalima kao i načinom korišćenja ne uklapaju u ambijent u kome se nalaze i otežavaju ili remete rad objekata stalnog karaktera.

**POLAZNI KONCEPT PROGRAMA**

Postavljanje i građenje privremenih objekata, do privođenja lokacije namjeni u skladu sa planskim dokumentom mora biti odmjereno i dozirano, kako bi se popravio opšti utisak uređenosti, kako gradskog, tako i prigradskog područja. Kako bi se postigao željeni rezultat, po pitanju uređenja ove oblasti, Opština Rožaje donosi Program u kojem su dati urbanistički uslovi kao i smjernice koje se odnose na oblikovanje i materijalizaciju privremenih objekata. Zakonom o planiranju prostora i izgradnji objekata propisano je da je za privremene objekte, osim uređaja i opreme kao što su stacionarne stanice u okviru državne mreže za praćenje kvaliteta vazduha, antene mobilne telefonije i sl., neophodno pribaviti saglasnost Glavnog gradskog arhitekte u pogledu spoljašnjeg izgleda privremenih objekata, za privremene objekte za koje je neophodna izrada Glavnog projekta. Takodje, Glavni gradski arhitekta daje i saglasnost na Program privremenih objekata u dijelu oblikovanja i materijalizacije.Ciljevi programa su klasifikacija i tipizacija postojećih lokacija, uklapanje u urbanističke uslove i smjernice za oblikovanje i materijalizaciju privremenih objekata, uz sveobuhvatnu težnju da se kroz navedeno, značajno unaprijedi kvalitet privremenih objekata.

**OSNOVNI USLOVI ZA POSTAVLJANJE PRIVREMENIH OBJEKATA**

Privremeni objekat investitor može da postavi, odnosno gradi na osnovu prijave i dokumentacije propisane Zakonom o planiranju prostora i izgradnji objekata.

Pri određivanju lokacija i urbanističko-tehničkih uslova za privremene objekte mora se voditi računa o sljedećim opštim uslovima:

• **Zaštita pješačkih tokova** - privremeni objekti se ne mogu postavljati tako da sužavaju pješačke komunikacije ili zaklanjaju i ometaju pristup javnim ustanovama. Prilikom određivanja lokacije privremenog objekta poštovati pravilo da se zauzimanjem javne površine u svrhu postavljanja odnosno izgradnje privremenog ugostiteljskog objekta mora osigurati nesmetano korišćenje okolnih zgrada, drugih objekata i urbane opreme.

• **Bezbijednost saobraćaja** - privremeni objekti se ne mogu postavljati na kolovozima, parkinzima i uglovima raskrsnica, odnosno na bilo koji način kojim se ugrožava ili umanjuje bezbjednost saobraćaja i na bilo koji način onemogućiti prolaz vozilima javnih službi i interventnim vozilima (hitna pomoć, vatrogasno vozilo, policija).

• **Zaštita zelenih površina** - privremeni objekti se ne smiju postavljati na zelenim površinama. Poželjno ih je postavljati na neuređenim površinama koje bi na taj način bile oplemenjene. Prilikom postavljanja, odnosno građenja privremenog ugostiteljskog objekta nije dozvoljeno sjeći drveće i ostalo vrijedno rastinje, već je položaj, oblik i veličinu objekta neophodno prilagoditi uslovima konkretne lokacije kako bi se sačuvalo zatečeno stanje.

• **Zaštita arhitektonskih i kulturnih vrijednosti**- postavljanje nepokretnih privremenih  
ugostiteljskih objekata nije dozvoljeno u granicama zaštićenih prirodnih dobara i u granicama  
nepokretnog kulturnog dobra i njegove zaštićene okoline. Privremeni objekti se ne smiju postavljati neposredno uz objekte značajnih arhitektonskih i kulturnih vrijednosti, kao što su džamije, crkve, spomenici kulture i sl. Privremeni objekti ili njihovi prateći elementi u neposrednoj okolini zaštićenog kulturnog dobra ne smiju remetiti vizuru tog objekta.

• **Zaštita životne sredine** - privremeni objekti ne smiju ugrožavati životnu sredinu (prekomjerna buka, štetna isparenja, opasni otpad i sl.)

• **Zaštita ambijentalnih vrijednosti** - svojim oblikom, materijalizacijom privremeni objekti treba da su u što većoj mjeri usklađeni sa ambijentom, da su jednostavni i nenametljivi.

• **Zaštita postojećih objekata** - u neposrednoj blizini postojećih i primarnih objekata određene namjene, ne postavljati privremene objekte bez obzira na kategoriju objekta, osim ako su u funkciji primarnog objekta.

**DINAMIKA KORIŠĆENJA PRIVREMENIH OBJEKATA**

Prema ovom kriterijumu privremeni objekti se mogu postavljati:

• **sezonski** - koji se postavljaju isključivo u vrijeme sezone i vezani su za turističke sadržaje,  
• **u toku cijele godine.**

Sezonski privremeni objekti se postavljaju u periodu od 01.maja do 31.oktobra. Sezonski objekti zadovoljavaju potrebe turista (sladoled, aparat za kokice, hladni napici, brza hrana, bižuterija, suveniri, odjeća, igračke i slično).

Stalni objekti zadovoljavaju svakodnevne potrebe ili navike građana (izlaganje proizvoda, novine, časopisi, cigarete, priručna kozmetika, bankomati, brza hrana i slično).

Na Glavnom gradskom trgu dozvoljeno je u pojedinim danima ili vremenskim intervalima organizovanje prigodnih prezentacija, prodaja roba ili promocija aktivnosti na privremenim objektima tipa- stand ili prodajnu pult, kao i postavljanje info pulta shodno urbanistickim uslovima predvidjenim Programom.


Takodje, na Glavnom gradskom trgu se mogu organizovati kulturni dogadjaji ili druge manifestacije u pojedinim dnima ili vremenskim intervalima pod uslovima definisanim Programom.

**SMJERNICE I SAGLASNOSTI OD :** **MINISTARSTVA PROSTORNOG PLANIRANJA, URBANIZMA I DRŽAVNE IMOVINE, MINISTARSTVA KLUTURE - UPRAVE ZA ZAŠTITU KULTURNIH DOBARA , UPRAVA ZA SAOBRAĆAJ CRNE GORE, SEKRETARIJATA ZA STAMBENO KOMUNALNE POSLOVE I SAOBRAĆAJ I MINISTARSTVA TURUZMA CRNE GORE**


**Saglasnost od MINISTARSTVA PROSTORNOG PLANIRANJA, URBANIZMA I DRŽAVNE IMOVINE**

****

**Saglasnost od MINISTARSTVA KLUTURE - UPRAVE ZA ZAŠTITU KULTURNIH DOBARA**

****

**Saobraćajna saglasnost**

****

**Saobraćajna saglasnost Sekretarijata za stambeno komunalne poslove i saobraćaj**




**Saglasnost Ministarstva Turizma Crne Gore**



**USLOVI ZAŠTITE KULTURNIH DOBARA**

* Saglasno Zakonu o zaštiti kulturnih dobara (“Sl. list Crne Gore” broj: 49/10, 40/11, 44/17 i 18/19) kulturno dobro je svako nepokretno, pokretno i nematerijalno dobro za koje je, u skladu sa pomenutim zakonom, utvrđeno da je od trajnog istorijskog, umjetničkog, naučnog, arheološkog, arhitektonskog, antropološkog, tehničkog ili drugog društvenog značaja. Kulturno dobro može biti u državnoj ili privatnoj svojini.
* Kulturna dobra, kao valorizovani dio kulturne baštine od opšteg interesa, štite se u skladu sa zakonom i međunarodnim propisima, bez obzira na vrijeme, mjesto i način stvaranja, porijeklo u čijem su vlasništvu i na njihov svjetovni ili vjerski karakter. Zaštita kulturnih dobara je od javnog interesa.
* Zaštitu, kao i kulturno dobro, imaju i zaštićena okolina nepokretnog kulturnog dobra, predmet koji sa nepokretnim kulturnim dobrom čini istorijsku, umjetničku, vizelnu ili funkcionalnu cjelinu, objekat u kojem se trajno čuvaju ili izlažu pokretna kulturna dobra, dokumentacija o kulturnom dobru, dobro pod prethodnom zaštitom, obavezni primjerak publikacije i javna arhivska građa.
* Kako bi se zaštitio integritet kulturnih dobara sa zaštićenom okolinom, prilikom utvrđivanja urbanističko-tehničkih uslova za postavljanje objekata privremenog karaktera, potrebno je ispoštovati opšte uslove, koji imaju za cilj da se nakon isteka perioda trajanja Programa, odnosno, utvrđivanja konačne namjene prostora u skladu sa planskim dokumentom, ovi objekti mogu lako ukloniti i prostor vratiti u prvobitno stanje.
* U posebno zaštićenim prirodinim i spomeničkim kulturno-istorijskim područjima, kao i u okviru zaštićene okoline kulturnih dobara, vodilo se računa da se ne predviđaju one djelatnosti i objekti koji mogu narušiti posebnosti takvih područja/kulturnih dobara.



**VRSTE PRIVREMENIH OBJEKATA**

**I Prema načinu na koji su pričvršćeni za tlo:**

• **pokretni privremeni objekti**

(*objekat koji se nakon obavljanja djelatnosti tokom dana, odnosno vremena za koji je dobijeno odobrenje za postavljanje, uklanja sa javne površine sopstvenim pogonom ili vučom – npr. posebna vozila za pružanje usluga).*

• **montažno-demontažni privremeni objekti**

(*objekat koji se postavlja kao gotov proizvod ili montira na licu mjesta i koji se nakon obavljanja djelatnosti tokom dana ne uklanja sa površine na koju je postavljen).*

• **nepokretni privremeni objekti**

(*objekat koji se zida ili izrađuje od trajnih materijala i koji je temeljima pričvršćen za tlo).*

• **otvorena površina u funkciji privremenog objekta**

*(površina koja se koristi za trgovačke, sportske i/ili komunalne sadržaje – npr. pijace, tereni, bašte, parkinzi).*

**II Prema namjeni za koju se postavljaju, odnosno grade:**

**1. Privremeni objekti namijenjeni za obavljanje ugostiteljske djelatnosti:  
1.1.** *privremeni ugostiteljski objekat,***1.2.** *ugostiteljska terasa,***1.3.** *rashladna i izložbena vitrina za prodaju hrane i pića,***1.4.** *konzervator za sladoled,***1.5.** *ugostiteljski aparat,*

**1.6.** *otvoreni šank,*

**1.7.** *posebna vozila za pružanje jednostavnih ugostiteljskih usluga.*

**2.Privremeni objekti namijenjeni za turizam:  
2.1.** *kamp,***2.2***. vidikovac,*

**2.3.** *vikend kućica.*

**3. Privremeni objekti namijenjeni za trgovinu i usluge***:***3.1.** *prodajni pano i prodajni pult,***3.2.** *štand,***3.3***. kiosk,***3.4.** *bankomat,*

***3.5.*** *plac za prodaju automobile,***3.6.** *objekat za trgovinu i usluge,***3.7.** *pijaca,*

***3.8.*** *objekat za usluge obezbjeđenja i*

***3.9.*** *naplatna kućica sa rampom.*

**4. Privremeni objekti namijenjeni za organizaciju događaja**

**4.1.** *objekat i oprema za snimanje spotova, filmova ili reklama,*

**4.2.** *objekat i oprema za potrebe organizovanja festivala,*

**4.3.** *objekat i oprema za potrebe održavanja prazničnih i ostalih javnih događaja,*

**4.4.** *šator za manifestacije, događaje ili promocije,*

**4.5.** *bina, podijum ili bioskop na otvorenom.*

**5. Privremeni objekti namijenjeni reklamiranju, oglašavanju i pružanju informacija  
5.1***. informacioni punkt,***5.2***. bilbord,***5.3.** *oglasni i reklamni pano,***5.4.** *promotivni natpis, skulptura i paviljon,***5.5.** *reklamna zastava,*

**5.6.** *reklamni suncobran i reklamna tenda.*

**6. Privremeni objekti namjenjeni za sport i rekreaciju**

**6.1.** *objekti za iznajmnjivanje sportsko-rekreativne opreme,***6.2.** *natkriveni/zatvoreni sportski objekat,***6.3.** *sportski objekat - otvoreni teren,***6.4.** *zabavni park i akva park,*

**6.5.** *nadstrešnica za odmor i rekreaciju posjetilaca,***6.6.** *dječije igralište,***6.7.** *avanturistički park,*

**6.8.** *prostor za “paintball”***6.9.** *karting staza,***6.10.** *mobilno klizalište,*

**6.11.** *mobilijar sportskog karaktera,***6.12.** *„zip line“,***6.13.** *via ferrata.*

**7. Privremeni objekti za potrebe upravljanja zaštićenim područjem  
7.1.** *kula osmatračnica,*

**7.2.** *drvena staza i pasarela,*  
**7.3.** *planinarski dom,*

**7.4.** *objekat za nadzornike zaštićenog područja,*

**7.5.** *kapija u zaštićenom području,*

**7.6.** *foto-čeka,*

**7.7.** *skladište za opremu.*

**8. Privremeni objekti namijenjeni za komunalne usluge i infrastrukturu**  
**8.1.** *Privremeno parkiralište,*

**8.2.** *Montažna parking garaža,*

**8.3.** *Ručne barijere za pojedinačno parking mjesto,*

**8.4.** *Objekti i predmeti na stanici javnog gradskog prevoza,*

**8.5.** *Montažni objekat za servisiranje ili pranje vozila,*

**8.6.** *Bioprečišćivač,*

**8.7.** *Mobilno postrojenje za skladištenje, dopremanje i otpremanje goriva,*

**8.8.** *Fiksna radiokomunikaciona stanica,*

**8.9.** *Spoljašnji (outdoor) kabinet za potrebe elektronskih komunikacionih usluga,*

**8.10.** *Vazdušni vod za potrebe elektronskih komunikacionih usluga,*

**8.11.** *Mjerno mjesto-stanica,*

**8.12.** *Pokretna toaletna kabina i mobilni sanitarni blok,*

**8.13.** *Objekat kontejnerskog tipa,*

**8.14.** *Privremena trafostanica naponskog nivoa od 10 kV,*

**8.15.** *Reciklažno dvorište,*

**8.16.** *Transfer (pretovarna) stanica,*

**8.17.** *Mobilno postrojenje za upravljanje otpadom,*

**8.18.** *Sklonište za životinje,*

**8.19.** *Objekti za pristup i kretanje lica smanjene pokretljivosti i lica sa invaliditetom,*

**8.20.** *Stanica za punjenje električnih vozila i*

**8.21.** *Parking za bicikla i električne trotinete/dvotočkaše.*

**9. Privremeni objekti namijenjeni za eksploataciju prirodnih sirovina, skladištenje i  
proizvodnju  
9.1.** *Betonjerka na gradilištu,*

**9.2.** *Privremena asfaltna baza,*

**9.3.** *Montažna hala i hangar,*

**9.4.** *Silos,*

**9.5.** *Uzgajalište riba i*

**9.6.** P*čelinjak.*

**I) Vrste privremenih objektata prema načinu na koji su pričvršćeni za tlo:**

• **Pokretni privremeni objekti**

Pokretni privremeni objekat je objekat koji se nakon obavljanja djelatnosti tokom dana, odnosno vremena za koji je dobijeno odobrenje za postavljanje uklanja sa javne površine sopstvenim pogonom ili vučom.

U pokretnom privremenom objektu ne postoji prostor za lice koje prodaje robu ili vrši uslugu,  
odnosno lice koje koristi uslugu u datom objektu. Pokretni privremeni objekat se postavlja kao samostalan objekat ili u funkciji drugog trajnog trgovinskog ili ugostiteljskog objekta, a površina pokretnog privremenog objekta može iznositi do 4m². Izuzetno, površina posebnog vozila za pružanje ugostiteljskih usluga, u zavisnosti od vrste usluge, može biti veća od 4 m² i u njemu postojati prostor za lice koje prodaje robu ili vrši uslugu. Pokretni privremeni objekat može da ima u okviru svoje pripadajuće površine suncobran ili tendu od prenosivog i sklopivog materijala, sa kojom čini estetsku cjelinu, bež boje, bez ikakvih natpisa i reklama.

**Tehnička dokumentacija**

Za objekat koji je uređaj odnosno oprema (vozilo za prodaju sladoleda, kolica sa aparatom za kokice i sl.) - atest proizvođača i fotografije uređaja odnosno opreme, dok za objekat koji nije uređaj odnosno oprema - idejno rješenje.

• **Montažno-demontažni privremeni objekat**

Montažno demontažni privremeni objekat se postavlja kao gotov proizvod ili montira na licu mjesta od elemenata konstrukcije, fasadne ispune i pokrivača. Montažno-demontažni privremeni objekat se nakon obavljanja djelatnosti tokom dana ne uklanja sa površnie na koju je postavljen. Montažno - demontažni privremeni objekat se postavlja na odgovarajuću postojeću površinu ili izravnatu površinu i na namjenski urađenu betonsku ploču u gabaritima objekta, koja je iznad terena maksimalno 10cm. Zelene površine, površine na području jezgra grada, kulturno-istorijskih i ambijentalnih cjelina, kao i površine u neposrednoj blizini ili zaštićenoj okolini nepokretnih kulturnih dobara ne mogu se betonirati za potrebe postavljanja montažno - demontažnog privremenog objekta.

Bruto površina montažno - demontažnog privremenog objekta određuje se u odnosu na namjenu za koju se postavlja, kao i u skladu sa ambijentalnim vrijednostima i prostornim mogućnostima pojedinih lokacija. Minimalni uslovi opremljenosti propisani su posebnim propisom koji se odnosi na vrste, minimalno tehničke uslove i kategorizaciju ugostiteljskih objekata.

**Tehnička dokumentacija**

Za objekat koji se postavlja kao gotov proizvod, odnosno koji je fabričke proizvodnje - tipski projekat dobijen od proizvođača, dok za objekat koji nije fabričke proizvodnje, odnosno koji se montira na licu mjesta od elemenata konstrukcije, ispune i pokrivača, a čija bruto površina ne prelazi 30m² - idejno rješenje.

Za objekat koji nije fabričke proizvodnje, odnosno koji se montira od elemenata konstrukcije, ispune i pokrivača, a čija je bruto površina veća od 30m², kao i za sve objekte za koje je potrebna izrada Elaborata procjene uticaja na životnu sredinu- revidovani glavni projekat.

• **Nepokretni privremeni objekat**

Nepokretni privremeni objekat je objekat koji se zida ili izrađuje od trajnih materijala i koji je temeljima pričvršćen za tlo. Bruto površina nepokretnog privremenog objekta određuje se u odnosu na namjenu za koju se postavlja, kao i u skladu sa ambijentalnim vrijednostima i prostornim mogućnostima pojedinih lokacija. Zelene površine, površine na području jezgra grada, kulturno-istorijskih i ambijentalnih cjelina, kao i površine u neposrednoj blizini ili zaštićenoj okolini nepokretnih kulturnih dobara ne mogu se betonirati za potrebe postavljanja nepokretnog privremenog objekta.

**Tehnička dokumentacija –** glavni projekat.

• **Otvorena površina u funkciji privremenog objekta**

Otvorena površina u funkciji privremenog objekta je površina koja se koristi za trgovačke, sportske i/ili komunalne sadržaje (pijace, tereni, bašte, parkinzi). Otvorena površina iz stava 1 ovog člana može imati podni zastor (brodski pod na terasi, podloga sportskog terena) koji ne može biti trajno pričvršćen za tlo.

**Tehnička dokumentacija**

Idejno rješenje, odnosno revidovani glavni projekat za sadržaje za koje je neophodna izrada Elaborata o procjeni uticaja na životnu sredinu.

**II) Privremeni objekati prema namjeni za koju se postavljaju**

**1. PRIVREMENI OBJEKTI NAMIJENJENI ZA OBAVLJANJE UGOSTITELJSKIH DJELATNOSTI**

* 1. **Privremeni ugostiteljski objekat**

Privremeni ugostiteljski objekat je objekat namijenjen za pružanje ugostiteljskih usluga (kafe bar, restoran, slastičara, jednostavne ugostiteljske usluge).

Privremeni ugostiteljski objekat površine do 30 m2 može biti isključivo montažno-demontažni privremeni objekat, a preko 30 m2 površine može biti i nepokretni privremeni objekat.

Privremeni ugostiteljski objekat površine do 30 m2 može biti od lakih kvalitetnih materijala, proizveden od ovlašćenog proizvođača, montira se na gotovu podlogu (asfalt, beton, kamene ploče, drvo), sa mogućnošću da se sa lokacije ukloni u cjelini ili u djelovima.

Privremeni ugostiteljski objekat površine preko 30 m2 može biti od trajnog materijala - čelika pocinčanog i plastificiranog u boji, od inoksa, eloksiranog ili plastificiranog aluminijuma, drveta, a svojim izgledom, oblikovanjem i bojom usklađen sa prostorom u kojem se postavlja.

Struktura fasada i zidova privremenog ugostiteljskog objekta može biti od pocinčanih bojenih limova, poliuretanskih panela, termopan stakla, fasadnih laminata ili fasadnih ispuna sa kamenim ili drvenim oblogama.

Na prednjoj strani privremenog ugostiteljskog objekta, iznad prodajnog pulta može se postaviti sklopiva ili fiksna konzolna tenda, maksimalne širine 1,5 m od ivice ugostiteljskog objekta i minimalne visine 2,3 m računajući od kote trotoara.

Tenda treba da bude u nježnim pastelnim bojama i bez reklama.

Sastavni dio ugostiteljskog objekta može biti ugostiteljska terasa.

**Lokacija za postavljanje**

Ova vrsta objekta može se postavljati na gradskom području pokrivenom detaljnim planovima i van zahvata GUR-a, koji je definisan PUP-om, u skladu sa definisanom namjenom površina na privatnim ili javnim površinama.

**Način postavljanja**

Privremeni ugostiteljski objekat može biti isključivo montažno-demontažni prizemni privremeni objekat, urađen od lakih kvalitetnih materijala, proizveden od ovlašćenog proizvođača i montira se na gotovu podlogu (asfalt, beton, kamene ploče, drvo), sa mogućnošću da se sa lokacije ukloni u cjelini ili u djelovima. Za privremene objekte čija lokacija izlazi na magistralni ili opštinski put, potrebno je pribaviti uslove nadležnog organa, koji gazduju tim putem. Udaljenost objekta od granica susjednih parcela je 3m, ili bliže uz saglasnost susjeda.

**Tehnička dokumentacija**

**-** za objekat koji se postavlja kao gotov proizvod, odnosno koji je fabričke proizvodnje - tipski projekat dobijen od proizvođača.

- za objekat koji nije fabričke proizvodnje, odnosno koji se montira na licu mjesta od elemenata konstrukcije, ispune i pokrivača, a čija bruto površina ne prelazi 30m² potrebno je izraditi idejno rješenje.

- za objekat koji nije fabričke proizvodnje, odnosno koji se montira od elemenata konstrukcije, ispune i pokrivača, a čija je bruto površina veća od 30m² potrebno je izraditi glavni projekat.

**1.2. Ugostiteljska terasa**

Ugostiteljska terasa postavlja se ispred ugostiteljskih objekata i koristi se za pružanje ugostiteljskih usluga.

U okviru ugostiteljske terase mogu se postavljati stolovi, stolice, kao i suncobrani i/ili tende. Ugostiteljska terasa može biti otvorenog i zatvorenog tipa.

Otvorena ugostiteljska terasa je terasa čije su sve strane otvorene i mogu se ograđivati samo žardinjerama, lako prenosivim stubićima, ukrasnim lancima, ukrasnim konopima i/ili prozirnim/perforiranim paravanima (staklo, tkanina, perforirani lim/drvo) do visine od 110 cm, bez mogućnosti produžavanja. Krovnu površinu otvorene ugostiteljske terase može činiti tenda ili pergola.

Zatvorena ugostiteljska terasa je terasa čije se strane mogu sezonski ili periodično zastakliti preko visine od 110 cm odnosno zatvoriti paravanima (staklo, puni/perforirani aluminijum, drvo, PVC i drugo).

Površina ugostiteljske terase određuje se zavisno od prostornih mogućnosti pojedinačnih lokaliteta.

Tenda u sklopu ugostiteljske terase može se postaviti iznad ulaza u pripadajući ugostiteljski objekat ili može biti samostojeća, a postavlja se na metalnu konstrukciju i izrađuje od impregniranog plastificiranog ili drugog platna.

Pergola u sklopu ugostiteljske terase može se postaviti iznad ulaza u pripadajući ugostiteljski objekat ili može biti samostojeća, a izrađuje se od drvene konstrukcije i prekrivena je puzavicama ili vinovom lozom, a izuzetno platnom ukoliko uslovi na terenu ne omogućavaju sađenje vegetacije.

Na obodima suncobrana, tendi ili drugih vrsta natkrivanja može biti ispisan samo naziv ugostiteljskog objekta, u skladu sa osnovnim tonom suncobrana, odnosno tende.

**Lokacija za postavljanje**

Ugostiteljska terasa postavlja se uz ugostiteljski objekat, tako da ne smije ugroziti funkcionisanje kolskog i pješačkog saobraćaja (naročito kretanje OSI lica), kao ni prilaze i ulaze zgradama. Ugostiteljske terase postavljaju se na javnim površinama na cijeloj teritotiji Opštine Rožaje u skladu sa Programa privremenih objekata.

**Način postavljanja**

Ugostiteljska terasa u gradskom području postavlja se na postojećoj ili na montiranoj podlozi, a može biti izrađena od materijala koji su u skladu sa ambijentalnom cjelinom. Ugostiteljska terasa se nakon obavljanja djelatnosti tokom dana ne uklanja sa površine na koju je postavljena. Za ugostiteljske terase koje se postavljaju duž saobraćajnica gdje to prostor dozvoljava, postavljanje se vrši u skladu sa grafičkim prilogom kao sastavnim dijelom urbanističko-tehničkih uslova na način da: - ivica terase mora biti udaljena od ivice kolovoza najmanje 2,0 (dva) metra,

- ivice terase moraju biti udaljene od pješačkog prelaza najmanje 2.0 (dva) metra.

Terase uz ugostiteljske objekte u zoni I (Glavni gradski trg) dozvoljeno je zastakliti u površini do 60 m2 u toku cijele godine.

Terase uz ugostiteljske objekte u zoni II (Ulica M. Tita) dozvoljeno je zastakliti u površini do 60 m2 u zimskom periodu u trajanju od 6 (šest) mjeseci.

Zastaklivanje mora biti od identičnih materijala. Konstrukcija u crnoj boji, a natkrivanje pergola ili tenda da bude u bež ili bijeloj boji.

**Dimenzije**

Ugostiteljska terasa za gradsko područje ne smije prelaziti širinu postojećeg poslovnog objekta osim uz saglasnost vlasnika susjednog objekta, ako je istim Planom definisan za mješovitu namjenu, a na način da se ne narušava postojeća pješačka komunikacija. Takođe, daje se mogućnost postavljanja ugostiteljskih terasa na novim lokacijama ukoliko se za isto ukaže potreba, a prema smjernicama iz Programa.

**Tehnička dokumentacija**

Za terase do 60 m2 obavezna je izrada idejnog resenja.

Za terase preko 60m2 neohodan je revidovan glavni projekat uz saglasnost Glavnog gradskog arhitekte u pogledu spoljnog izgleda privremenog objekta.

Postavljanje uređaja za hlađenje i zagrijavanje terase električnom energijom vrši se u skladu sa posebnim propisima koji se odnose na električne i termotehničke instalacije.

**1.3. Rashladna i izložbena vitrina za prodaju hrane i pića**

Rashladna vitrina odnosno izložbena vitrina za prodaju hrane i pića je pokretni privremeni objekat, koji se postavlja na gotovu podlogu ispred ugostiteljskog ili trgovinskog objekta.

Vitrina iz stava 1 ovog člana može se postavljati samo radi dopunske djelatnosti pripadajućeg ugostiteljskog ili trgovinskog objekta.

**Lokacija za postavljanje**

Rashladna vitrina odnosno izložbena vitrina za prodaju hrane i pića je privremeni objekat koji se postavlja na javnim i privatnim površinama, ispred stalnog ili privremenog trgovinskog (promet  
prehrambenih proizvoda) ili ugostiteljskog objekta uz njegovu fasadu.

Rashladnu vitrinu je dozvoljeno postaviti tako da ne narušava funkcionisanje pješačkog i kolskog saobraćaja, kao i prilaz zgradama. Ovu vrstu privremenih objekata nije potrebno ucrtavati u grafičkom dijelu Programa privremenih objekata.

**Način postavljanja**

Rashladna vitrina odnosno izložbena vitrina za prodaju hrane i pića može se postavljati samo na postojećoj podlozi. Rashladna vitrina se svojom izgledom mora uklopiti u ambijentalnu cjelinu okolnog prostora.

**Dimenzije**

Površina rashladne i izložbene vitrine može biti do 4m2. Na obodima suncobrana, tendi, i u sklopu rashladnih i izložbenih vitrina može biti ispisan samo naziv ugostiteljskog ili trgovinskog objekta, u skladu sa osnovnim tonom suncobrana odnosno tende.

Vitrine nije dozvoljeno postavljati na trotoar, ako je njegova širina manja od 2 m.

**Tehnička dokumentacija**

Za ovaj tip privremenog objekta potrebno je priložiti atest proizvođača i fotografije uređaja odnosno opreme.

**1.4. Konzervator za sladoled**

Konzervator za sladoled je pokretni privremeni objekat koji služi za prodaju sladoleda u originalnom - fabričkom pakovanju.

Uz konzervator za sladoled može se postaviti suncobran, stolica na rasklapanje i kanta za otpatke.

Na obodu suncobrana koji se postavlja uz konzervator za sladoled ispred ugostiteljskog objekta može biti ispisan samo naziv ugostiteljskog objekta, u skladu sa osnovnim tonom suncobrana.

**Lokacija za postavljanje**

Konzervator za sladoled se postavlja ispred ugostiteljskog ili trgovinskog objekta (promet prehrambenih proizvoda) ili za samostalno obavljanje djelatnosti.

Ovu vrstu privremenih objekata nije potrebno ucrtavati u grafički dio Programa.

**Način postavljanja**

Konzervator za sladoled se postavlja na postojećoj podlozi i svojim izgledom ne smije narušavati ambijentalnu cjelinu.

**Dimenzije**

Površina konzervatora za sladoled može biti do 2m2. Konzervator za sladoled nije dozvoljeno postavljati na trotoar, ako je njegova širina manja od 2m.

**Tehnička dokumentacija**

Za ovaj tip privremenog objekta potrebno je priložiti atest proizvođača i fotografije uređaja odnosno opreme.

**1.5. Ugostiteljski aparat**

Ugostiteljski aparat za prodaju kokica, čipsa, kestena, kukuruza, krofni, palačinki, šećerne pjene, sladoleda na točenje, sladoleda na kuglu je pokretni privremeni objekat koji se postavlja na gotovu podlogu. Ugostiteljski aparat se postavlja na gotovu podlogu ispred ugostiteljskog objekta, u sklopu ugostiteljske terase ili za samostalno obavljanje djelatnosti.

Ugostiteljski aparat koji se postavlja na javnim površinama treba da bude pokretan - kolica na točkovima i da se uklanja sa javne površine nakon obavljanja djelatnosti tokom dana.

Uz ugostiteljski aparat može se postaviti suncobran, stolica na rasklapanje i kanta za otpatke. Suncobran mora biti u bež boji i nije dozvoljeno isticanje reklamnih sadržaja. Kanta za otpatke mora biti sa poklopcem bez natpisa i aplikacija. Stolica je mala na rasklapanje drvena ili od drugog materijala.

**Lokacija za postavljanje**

Ovaj tip privremenih objekata moguće je postavljati na javnim površinama u skladu sa smjernicama Programa. Ovu vrstu privremenih objekata nije potrebno ucrtavati u grafički dio Programa.

**Način postavljanja**

Ugostiteljski aparat za sladoled na kugle i sladoled na točenje se postavlja na gotovu podlogu ugostiteljskog objekta, a u sklopu ugostiteljske terase. Svaka ugostiteljska terasa može imati samo jednu vrstu ugostiteljskog aparata za sladoled (sladoled na kugle ili sladoled na točenje). Ugostiteljski aparati mogu se postavljati samo na javnim površinama i za samostalno obavljanje djelatnosti.

**Dimenzije**

Površina ugostiteljskog aparata može biti maksimalno do 2 m².

**Tehnička dokumentacija**

Za ovaj tip privremenog objekta potrebno je priložiti atest proizvođača i fotografije uređaja odnosno opreme.

**1.6. Otvoreni šank**

Otvoreni šank može se postaviti na javnim i drugim površinama. Otvoreni šank izrađuje se od montažnih elemenata, a svojim izgledom je uklopljen u ambijent lokacije.

**Lokacija za postavljanje**

Ovaj tip privremenih objekata moguće je postavljati na javnim i drugim površinama u skladu sa smjernicama Programa.

**Način postavljanja**

Uz otvoreni šank može se postaviti otvorena ugostiteljska terasa, čija vertikalna strana ne treba da se zatvara.

Površina na kojem se postavlja otvoreni šank, uključujući i prostor za ugostiteljsku terasu ne može se fizički mijenjati odnosno betonirati, odnosno postavlja se isključivo na postojeću odnosno daščanu podlogu.

Ugostiteljska terasa kao dio otvorenog šanka može biti natkrivena suncobranima, tendom ili pergolom. Suncobrani su jednoobrazni i prekriveni akrilnim impregniranim platnom.

Tenda može biti samostojeća, postavlja se na metalnu konstrukciju i napravljena je od impregniranog, plastificiranog ili drugog platna.

Pergola u sklopu ugostiteljske terase može biti samostojeća, izrađuje se od drvene konstrukcije i prekrivena je puzavicama ili vinovom lozom, izuzetno platnom, ukoliko uslovi na terenu ne omogućavaju sađenje vegetacije.

**Dimenzije**

Bruto površina otvorenog šanka je do 40 m2.

**Tehnička dokumentacija**

Za terase do 60 m2 izrada idejnog resenja.

Za terase preko 60m2 neophodan je revidovani glavni projekat uz saglasnost Glavnog gradskog arhitekte u pogledu spoljnog izgleda privremenog objekta.

Postavljanje uređaja za hlađenje i zagrijavanje terase električnom energijom vrši se u skladu sa posebnim propisima koji se odnose na električne i termotehničke instalacije.

**1.7. Posebna vozila za pružanje jednostavnih ugostiteljskih usluga**

Posebna vozila za pružanje jednostavnih ugostiteljskih usluga su pokretni privremeni objekti sa proizvođačkim atestom za obavljanje pojedinih vrsta ugostiteljskih usluga, koji se mogu premještati sa jednog mjesta na drugo, sopstvenim pogonom ili vučom.

**Lokacija za postavljanje**

Ovaj tip privremenih objekata moguće je postavljati na javnim i drugim površinama u skladu sa smjernicama iz Programa.

**Dimenzije**

Površina posebnog vozila iz stava 1 ovog člana može biti do 12 m2. Spoljašnji izgled vozila mora biti neutralan, prilagođen ambijentima u kojima će se nalaziti. Usluživanje u pokretnom objektu vrši se preko natkrivenog šaltera ili pulta u ambalaži za jednokratnu upotrebu.

**Tehnička dokumentacija**

Za ovaj tip privremenog objekta potrebno je priložiti atest proizvođača i fotografije uređaja odnosno opreme.

**2. PRIVREMENI OBJEKTI NAMIJENJENI ZA TURIZAM**

**2.1. Kamp**

Kamp je otvorena površina u funkciji privremenog objekta, koju čini zemljište određeno za boravak lica u kamp kućici na točkovima (mobile home), kamp prikolici, pod šatorom ili drugoj mobilnoj opremi za smještaj ljudi na otvorenom prostoru. Pod mobilnom opremom iz stava 1 ovog člana ne smatra se vikend kućica sa ili bez sopstvenog sanitarnog čvora.

Kamp ima zajednički mobilni sanitarni blok kontejnerskog tipa sa priključkom na kanalizacioni sistem ili na vodonepropusnu septičku jamu odnosno septičku jamu sa bioprečišćivačem i montažno-demontažnu prijemnu kućicu (recepciju). Kamp u kojem se obavlja ugostiteljska djelatnost treba da ispunjava i uslove u skladu sa propisima kojim se uređuje klasifikacija, minimalno-tehnički uslovi i kategorizacija kampova.

**Lokacija za postavljanje**

Ovaj tip privremenih objekata moguće je postavljati na javnim i drugim površinama u skladu sa smjernicama iz Programa.

**Način postavljanja**

Površina na kojoj se postavlja auto kamp ne može se fizički mjenjati odnosno betonirati. Moguće je formirati podlogu od šljunka srednje granulacije debljine maksimalno 15 cm, pod uslovom da se ne radi o zelenoj površini. Ovu vrstu privremenih objekata nije potrebno ucrtavati u grafički dio Programa.

**Dimenzija**

Maksimalna površina kampa iznosi 10.000 m2, a minimalni kapacitet je deset kamp mjesta.

**Tehnička dokumentacija**

Za ovaj tip privremenog objekta neohodna je izrada idejnog rješenja.

**2.2. Vidikovac**

Vidikovac je površina posebno uređena za posmatranje okoline u svrhu upotpunjavanja turističke ponude.

Vidikovac koji se organizuje kao manje proširenje do 100 m2, uz saobraćajnicu može biti bez opreme, ili može imati klupu i kantu za otpatke, prostor za sjedenje sa ili bez nadstrešnice ili prostor za loženje sa nadstrešnicom.

Uz vidikovac preko 500 m2 mogu se predvidjeti sanitarni blok ili dječje igralište.

**Lokacija za postavljanje**

Vidikovci se mogu postavljati na javnim i drugim parcelama van gradskog dijela, koje imaju dominantan položaj u atraktivnom okruženju, kao što su vrhovi, prevoji, pojedine pozicije gdje je moguće panoramsko sagledavanje i doživljavanje širih i užih prostora. Isti se mogu postavljati na spoljnim krivinama saobraćajnica kao i lokacijama okrenutim prema okolnom pejzažu. Lokacije za postavljane odredjuju se u skladu sa smjernicama iz Programa.

**Način postavljanja i dimenzije**

Vidikovac koji se organizuje kao manje proširenje do 100 m2, uz saobraćajnicu može biti bez opreme, ili može imati klupu i kantu za otpatke, prostor za sjedenje, a površine preko 100 m2 može biti uz samu saobraćajnicu ili u njenoj neposrednoj blizini i imati površinu za parkiranje, dvoglede, informativnu tablu sa detaljima o okruženju koji se mogu vidjeti sa te tačke, klupe za sjedenje, korpe za otpatke.

**Tehnička dokumentacija**

Za ovaj tip privremenog objekta obavezna je izrada idejnog rješenja.

**3. PRIVREMENI OBJEKTI NAMIJENJENI ZA TRGOVINU I USLUGE**

**3.1. Prodajni pano i prodajni pult**

Prodajni pano i prodajni pult su pokretni privremeni objekti za izlaganje i prodaju ukrasnih predmeta, knjiga, časopisa, slika, cvijeća, informacioni pultovi i slično.

Uz prodajni pult i prodajni pano može se postaviti mala stolica na rasklapanje od drveta ili nekog drugog lakog materijala.

**Lokacija za postavljanje**

Postavljaju se na javnim i drugim površinama u skladu sa smjernicama iz Programa. Prodajni pano i prodajni pult je dozvoljeno postaviti tako da ne narušava funkcionisanje pješačkog i kolskog saobraćaja, kao i prilaz zgradama.

**Način postavljanja i dimenzije**

Prodajni pult i prodajni pano izrađuju se od lakog i transparentnog materijala kao što su inoks mreže, pleksiglas, metalik limena konstrukcija. Nakon isteka dnevnog radnog vremena pano i prodajni pult se uklanjaju sa javne površine. Maksimalna površina prodajnog pulta i prodajnog panoa je 2m².

**Tehnička dokumentacija**

Za ovaj tip privremenog objekta obavezna je izrada idejnog rješenja.

**3.2. Štand**

Štand je pokretni odnosno montažno-demontažni privremeni objekat, koji se postavlja na gotovu podlogu i kod kojeg jedan konstruktivni sklop objedinjuje površinu za izlaganje, čuvanje robe i zaštitu od atmosferskih prilika.

Uz štand se može postaviti dodatna mala stolica na rasklapanje od drveta ili nekog drugog lakog materijala i kanta za smeće.

**Lokacija za postavljanje**

Štand se postavlja na javnim površinama. Štand je dozvoljeno postaviti tako da ne narušava funkcionisanje pješačkog i kolskog saobraćaja, kao i prilaz zgradama. Ovu vrstu privremenih objekata nije potrebno ucrtavati u grafički prilog Programa.

**Način postavljanja i dimenzije**

Štand je gotov tipski objekat, koji se postavlja na gotovu postojeću podlogu. Maksimalna površina štanda može biti do 4 m². Ovi objekti se izrađuju od lakog i transparentnog materijala, metalne ili drvene konstrukcije, uz moguće korišćenje materijala kao što su staklo ili platno bijele ili bež boje.

**Tehnička dokumentacija**

Za ovaj tip privremenog objekta obavezna je izrada idejnog rešenja.

**3.3. Kiosk**

Kiosk je montažno-demontažni privremeni objekat namjenjen isključivo za trgovinu i pružanje usluga u kojem se ne mogu obavljati ugostiteljske djelatnosti, a koji je izrađen od lakih kvalitetnih materijala, proizveden od ovlašćenog proizvođača. Montira se na gotovu podlogu (asfalt, beton, kamene ploče, drvo), a može se postaviti i ukloniti sa lokacije u cjelini ili u djelovima.

Na prednjoj strani kioska, iznad prodajnog pulta može se postaviti sklopiva ili fiksna konzolna tenda, maksimalne širine 1.5 m od ivice kioska i minimalne visine 2.3 m računajući od kote trotoara, a usluga u kiosku se po pravilu pruža preko pulta. Boja tende mora biti u skladu sa osnovnim tonom kioska. Ispred kioska može se postaviti jedan konzervator za sladoled. Opremu kioska obavezno čini korpa za otpatke postavljena neposredno uz kiosk ili iza kioska.

**Lokacija za postavljanje**

Kiosci se mogu postavljati samo na javnim površinama na lokacijama definisanim grafičkim prilozima, na kojima će biti prikazan budući tretman svih postojećih i planiranih privremenih objekata sa definisanim površinama. Svi planirani kiosci koji će se postavljati na utvrđenim lokacijama moraju biti tipski definisani.

**Način postavljanja**

Svi kiosci na moraju biti unificirani, proizvedeni od ovlašćenog proizvođača ili izrađeni na način definisan u skladu sa grafičkim 3D prikazom izgleda predmetnog objekta. Kiosk se izrađuje od eloksiranog ili plastificiranog aluminijuma. Svojim izgledom i oblikovanjem mora biti u skladu sa prostorom na kojem se postavlja. Finalna obrada mora biti estetski uklopljena bez vidljivih spojeva. Kiosci se ne smiju postavljati tako da ugrožavaju kolsku i pješačku zonu. Ispred kioska se mora ostaviti dovoljan prostor za manevrisanje potrošača.

**Dimenzije**

Dimenzije planiranih i postojećih kioska prikazani su u grafičkom prilogu Programa.

**Tehnička dokumentacija**

Za kiosk koji se postavlja kao gotov proizvod, odnosno koji je fabričke proizvodnje-tipski projekat dobijen od proizvođača, dok za onaj koji nije fabričke proizvodnje, odnosno koji se montira na licu mjesta od elemenata konstrukcije, ispune i pokrivača - idejni projekat.

**3.4. Bankomat**

Bankomat je prefabrikovani uređaj namijenjen pružanju bankarskih usluga preuzimanja gotovog novca na otvorenom prostoru, a može se postaviti kao zidni, odnosno konzolno na fasadu objekta i sastoji se od zaštitnog kućišta i bankomatskog aparata.

**Lokacija za postavljanje**

Lokacije postojećih bankomata prikazane su u grafičkom dijelu Programa i zadržavaju se u granicama gabarita poslovnog prostora banke ili drugog poslovnog prostora, a mogu se postaviti i bez prethodnog ucrtavanja u Program.

**Način postavljanja**

Bankomat se može postaviti na fasadi objekta i mora imati direktan pristup sa javne površine.

**Tehnička dokumentacija**

Za ovaj tip privremenog objekta obavezno je priložiti atest proizvođača i fotografije uređaja.

**3.5. Plac za prodaju automobila**

Plac za prodaju automobila je otvoreni prostor u funkciji privremenog objekta koji čini zemljište određeno za prezentaciju automobila na otvorenom prostoru.

**Lokacija**Postavljanje ovog tipa privremenog objekta moguće je van gradskog područja, na privatnim,  
opštinskim i državnim parcelama, koje zadovoljavaju granice udaljenosti od saobraćajnica, propisane saobraćajno-tehničkim uslovima. Lokacija se određuje u skladu sa grafičkim dijelom Programa Privremenih objekata.

**Dimenzije**Površina placa za prodaju automobila iznosi do 5.000 m2.

**Način postavljanja**

Teren na kojem je plac za prodaju automobila ne može se fizički mijenjati odnosno betonirati, s tim da se može formirati podloga od šljunka srednje granulacije debljine do 15 cm. U okviru placa za prodaju automobila može se postaviti montažno-demontažna prijemna kućica sa sanitarnim blokom i kancelarijom, površine do 30 m2. Za montažno demontažnu prijemnu kućicu primjenjuju se smjernice za oblikovanje za privremene objekte za trgovinu i usluge.

**Tehnička dokumentacija**

Idejno rešenje rasporeda sadržaja, a ukoliko se postavlja montažno demontažna prijemna kućica, sa sanitarnim blokom i kancelarijom, potrebna je izrada glavnog projekta uz saglasnost Glavnog gradskog arhitekte.

**3.6. Objekat za trgovinu i usluge**

Objekat za trgovinu i usluge je privremeni objekat namjenjen za pružanje trgovinskih i drugih usluga.

Objekat za trgovinu i usluge površine do 150 m2 može biti montažno-demontažni, a preko 150 m2 površine može biti i nepokretni.

Objekat za trgovinu i usluge površine do 150 m2 je od lakih kvalitetnih materijala, proizveden od ovlašćenog proizvođača, montira se na gotovu podlogu (asfalt, beton, kamene ploče, drvo), sa mogućnošću da se sa lokacije ukloni u cjelini ili u djelovima.

Objekat za trgovinu i usluge površine preko 150 m2 može biti od trajnog materijala - čelika pocinčanog i plastificiranog u boji, od inoksa ili od eloksiranog ili plastificiranog aluminijuma, a svojim izgledom, oblikovanjem i bojom usklađen sa prostorom u kojem se postavlja.

Struktura fasada i zidova objekta za trgovinu i usluge može biti od pocinčanih bojenih limova, poliuretanskih panela, termopan stakla, fasadnih laminata ili fasadnih ispuna sa kamenim ili drvenim oblogama.

**Lokacija za postavljanje:**

Navedeni tip privremenog objekta moguće je postavljati samo van granica užeg gradskog jezgra, odnosno GUR-a a u skladu sa grafičkim dijelom Programa.

**Dimenzija**

Objekat za trgovinu i usluge površine do 150 m2 može biti montažno-demontažni, a preko 150 m2 površine može biti i nepokretni.

**Tehnička dokumentacija**

Za ovaj tip privremenog objekta obavezno je izraditi glavni projekat uz saglasnost Glavnog gradskog arhitekte.

**3.7. Pijaca**

Pijaca je otvorena površina u funkciji privremenog objekta koja se formira na neuređenom zemljištu i koje se može prilagoditi ovoj namjeni.

**Način postavljanja i dimenzije**

Postojeća asfaltna ili betonska površina može se prilagoditi za potrebe formiranja privremene pijace. Površina prostora pijace zavisi od kapaciteta lokacije i potreba korisnika.

Površina se u sklopu prostora pijace, ne može betonirati niti vršiti njegove fizičke promjene, s tim da se može formirati podloga od šljunka srednje granulacije debljine do 15 cm.

U okviru pijace postavljaju se mobilni hemijski toaleti koji su napravljeni od PVC materijala. U okviru parking prostora pijace može postojati montažno demontažna prijemna kućica (naplata karata) površine do 4m2.

**Tehnička dokumentacija**

Za ovaj tip privremenog objekta obavezna je izrada idejnog rešenja rasporeda sadržaja na parceli.

**3.8. Objekat za usluge obezbeđenja**

Objekat za usluge obezbjeđenja je montažno-demontažni objekat namijenjen za obezbjeđenje ličnosti i objekata, koji je izrađen od lakih materijala i proizveden od ovlašćenog proizvođača.

**Način postavljanja**

Objekat iz stava 1 ovog člana montira se na gotovoj podlozi (asfalt, beton, kamene ploče, drvo).

**Tehnička dokumentacija**

Za objekat koji se postavlja kao gotov proizvod, odnosno koji je fabričke proizvodnje-tipski projekat dobijen od proizvođača, dok za onaj koji nije fabričke proizvodnje, odnosno koji se montira na licu mjesta od elemenata konstrukcije, ispune i pokrivača - idejni projekat.

**3.9. Naplatna kućica sa rampom**

Naplatna kućica sa rampom je montažno-demontažni objekat namijenjen trgovini i drugim uslugama, izrađen od lakih materijala i proizveden od ovlašćenog proizvođača, koji se montira na gotovoj podlozi (asfalt, beton, kamene ploče, drvo). Naplatna kućica sa rampom se planira za potrebe regulacije i kontrole kako za potrebe nacionalnih parkova, tako i za potrebe prevoza (drumskog, vodenog) na javnim površinama.

**Način postavljanja i dimenzije**

Bruto površina naplatne kućice sa rampom može biti od 10 m2 do 30 m2. Naplatna kućica sa rampom se izrađuje od trajnog materijala - čelika pocinčanog i plastificiranog u boji, inoksa ili od eloksiranog ili plastificiranog aluminijuma, a izuzetno od drveta, ako se postavlja u nacionalnom parku. Naplatna kućica sa rampom svojim izgledom, oblikovanjem i bojom treba da bude usklađena sa prostorom na kojem se postavlja. Struktura fasada i zidova naplatne kućice sa rampom može biti od pocinčanih bojanih limova, poliuretanskih panela, termopan stakla, fasadnih laminata ili ispuna sa kamenim, odnosno drvenim oblogama. Na prednjoj strani naplatne kućice sa rampom, može se iznad prodajnog pulta postaviti sklopiva ili fiksna konzolna tenda, maksimalne širine 1,5 m od ivice kioska i minimalne visine 2,3 m od kote trotoara. Sastavni dio naplatne kućice sa rampom je i podizna rampa namijenjena za kontrolu ulaska, odnosno izlaska sa parkirališta ili drugog prostora.

**Tehnička dokumentacija**

Za kiosk koji se postavlja kao gotov proizvod, odnosno koji je fabričke proizvodnje-tipski projekat dobijen od proizvođača, dok za onaj koji nije fabričke proizvodnje, odnosno koji se montira na licu mjesta od elemenata konstrukcije, ispune i pokrivača - idejni projekat.

**4. PRIVREMENI OBJEKTI NAMIJENJENI ZA ORGANIZACIJU DOGAĐAJA**

**4.1. Objekat i oprema za potrebe snimanja spotova, filmova ili reklama**

Objekti i oprema za potrebe snimanja spotova, filmova ili reklama su svi montažno-demontažni objekti (za smještaj osoblja, studijski rad, garderobe, prenosivi toaleti), tehnička oprema (ozvučenje, osvjetljenje, kamere sa kranovima), scenografije, rekviziti koji se postavljaju za ovu potrebu.

**Lokacija za postavljanje**

Lokacija nije definisana grafickom dijelom Programa i zavisi od potreba podnosioca zahtjeva.

**Dimenzije**

Objekti i oprema mogu biti različitih dimenzija i oblika i zavise od konkretne namjene.

**Tehnička dokumentacija**

Za ovaj tip privremenog objekta obavezna je izrada dejnog rješenja montažno-demontažnih objekata, atesti proizvođača i fotografije opreme odnosno uređeja.

**4.2. Objekat i oprema za potrebe organizovanja festivala**

Objekti i oprema za potrebe organizovanja festivala su fabrički proizvedeni i atestirani montažno demontažni objekti (bine, podijumi, garderobe, šatori, prenosivi toaleti), tehnička oprema (ozvučenje, osvjetljenje, kamere sa kranovima i sl.), scenografija, rekviziti, prateća oprema za gledaoce (ograda, ograđeni prostor, tribine, stolice, toaleti, šatori za smještaj), privremeni parking prostori koji se na javnom prostoru postavljaju za potrebe festivala i drugih kulturnih manifestacija.

**Lokacija**

Lokacija nije definisana ovim Programom i zavisi od potreba podnosioca zahtjeva.

**Način postavljanja**

Postavljaju se na postojeću podlogu.

**Dimenzija**Objekti i oprema mogu biti različitih dimenzija i oblika, u zavisnosti od konkretne namjene i  
predviđenog broja posjetilaca.

**Tehnička dokumentacija**

Za ovaj tip privremenog objekta obavezna je izrada dejnog rješenja montažno-demontažnih objekata, atesti proizvođača i fotografije opreme odnosno uređeja.

**4.3. Objekat i oprema za potrebe održavanja prazničnih i ostalih javnih događaja**

Objekti i oprema za potrebe održavanja prazničnih i ostalih javnih događaja (sportske, kulturne, tehničke, političke, aktivističke, humanitarne, ekološke, obrazovne i slične prirode) mogu biti: štand, prodajni pano i pult, ugostiteljski aparat, bina, podijumi i ostala potrebna oprema.

**Lokacija objekta**

Lokacije za postavljanje ovog tipa privremenih objekata zavisi od podnosioca zahtjeva za određeni tip namjene.

**Način postavljanja**

Postavljaju se na postojeću podlogu.

**Dimenzija**Objekti i oprema mogu biti različitih dimenzija i oblika, u zavisnosti od konkretne namjene i  
predviđenog broja posjetilaca.

**Tehnička dokumentacija**

Za ovaj tip privremenog objekta obavezna je izrada dejnog rješenja montažno-demontažnih objekata, atesti proizvođača i fotografije opreme odnosno uređeja.

**4.4. Šator za manifestacije, događaje ili promocije**

Šator za manifestacije, događaje ili promocije je fabrički proizveden i atestiran privremeni objekat koji se sastoji od lake, montažno-demontažne konstrukcije na adekvatan način pričvršćen za tlo i razapetog platna ili nekog drugog nepromočivog materijala.

**Način postavljanja i dimenzije**

Postavlja se na postojeću podlogu. Šator u svom sastavu može imati uređaje za kontrolu temperature (grijanje, klima uređaj, ventilatori), ozvučenje, osvjetljenje i manju kuhinju, binu, podijum, prostor i opremu za posjetioce (tribine, stolice, prenosive toalete). Šator može biti različitih dimenzija i oblika, u zavisnosti od konkretne namjene (cirkuske predstave, koncerti, izložbe).

**Tehnička dokumentacija**

Za ovaj tip privremenog objekta obavezna je izrada dejnog rješenja montažno-demontažnih objekata, atesti proizvođača i fotografije opreme odnosno uređeja.

**4.5. Bina, podijum ili bioskop na otvorenom**

Bina, podijum ili bioskop na otvorenom je fabrički proizvedeni i atestirani objekat koji se sastoji od lakih, montažno-demontažnih konstrukcija i na njih postavljenih gaznih površina od čvrstih materijala, sa pripadajućom tehničkom opremom (ozvučenje, osvjetljenje, ekrani) i prostorom i pratećom opremom za gledaoce (ograda, ograđeni prostor, tribine, stolice).

**Način postavljanja i dimenzije**

Bina, podijum ili bioskop na otvorenom može biti različitih dimenzija i oblika, u zavisnosti od konkretne namjene i predviđenog broja posjetilaca.

**Tehnička dokumentacija**

Za ovaj tip privremenog objekta obavezna je izrada dejnog rješenja montažno-demontažnih objekata, atesti proizvođača i fotografije opreme odnosno uređeja.

**5. PRIVREMENI OBJEKTI NAMIJENJENI REKLAMIRANJU, OGLAŠAVANJU I PRUŽANJU INFORMACIJA**

**5.1. Informacioni punkt**

Informacioni punkt je montažno-demontažni privremeni objekat od lakog i transparentnog materijala kao što su inoks mreže, pleksiglas, metalik limena konstrukcija i drvo, koji služi za prezentovanje materijala u promotivne turističke svrhe, odnosno pružanje informacija o određenoj lokaciji.

**Lokacija objekta**

Lokacija za postavljanje ovog tipa privremenih objekata zavisi od podnosioca zahtjeva za određeni tip namjene.

**Način postavljanja**

Ovaj tip privremenog objekta moguće je postavljati samo na postojećoj podlozi.

**Dimenzije**

Maksimalna bruto površina informacionog punkta u osnovi je do 2m2.

**Tehnička dokumentacija**

Za ovaj tip privremenog objekta obavezna je izrada idejnog rješenja i fotografije opreme odnosno uređeja.

**5.2***.* **Bilbord**

Bilbord je nepokretni privremeni objekat, izgrađen od lakih materijala, u ramu, na nosećem stubu. Bilbord je vrsta reklamno-oglasnog panoa koji prema obliku i raspoloživim površinama za oglašavanje može biti jednostran, dvostran ili trostran.

**Lokacija objekta**

Lokacije za postavljanje ovog tipa privremenih objekata definisane su Programom.

**Dimenzije**

Površine svake strane bilborda može biti od 6m2 do 60 m2, u sljedećim dimenzijama (visina x širina):

- 2,0 m x 3,0 m;

- 3,0 m x 4,0 m;

- 3,0 m x 6,0 m;

- 3,0 m x 8,0 m;

- 5,0 m x 10,0 m; i

- 5,0 m x 12,0 m.

**Način postavljanja**

Bilbord se može postaviti i na nosač koji se nalazi na fasadi zgrade, a više bilborda se ne mogu postavljati u visinu. Ovi privremeni objekti se mogu postavljati na lokacijama koje definiše organ lokalne uprave nadležan za odobravanje i postavljanje reklamnih bilborda.

Kada na bilbordu nije postavljena reklamna poruka, bilbord se prekriva plakatom bijele boje. Postavljaju se u skladu sa smjernicama za postavljanje iz tekstualnog dijela, bez ucrtavanja u grafičkom dijelu Programa.

**Tehnička dokumentacija**

Za ovaj tip privremenog objekta obavezna je izrada idejnog rješenja i fotografije opreme odnosno uređeja.

**5.3. Oglasni i reklamni pano**

Oglasni odnosno reklamni pano (stub, totem, city light- svijetleća reklama, reklamna vitrina, reklamna ograda, LED display) je objekat namijenjen isticanju reklamnih poruka, radi komercijalnog reklamiranja i oglašavanja, kao i za isticanje plakata kulturnog sadržaja, plana grada.

**Način postavljanja i dimenzije**

Postavljaju se na površinama gdje svojim fiksiranjem ne remete postojeću podlogu u skladu sa smjernicama iz tekstualnog dijela Programa bez ucrtavanja u grafičkom dijelu programa. Maksimalna dozvoljena površina jedne strane oglasnog odnosno reklamnog panoa iznosi 4 m2 u slučaju stuba, totema, city light-a ili reklamne vitrine, odnosno 20 m2 u slučaju LED display- a i reklamne ograde. Oglasni odnosno reklamni pano može biti jednostrani ili dvostrani, svjetleći ili nesvjetleći. Oglasni odnosno reklamni pano se postavlja na postojeću uređenu površinu.

**Lokacija**

Na području opštine Rožaje moguće je postavljati osvijetljene reklamne vitrine (citylights), oglasne reklame, reklamne ograde, reklamne stubove i toteme. Navedeni tipovi privremnih objekata ne mogu se postavljati na parcelama u privatnom vlasništvu, kao ni na i pored državnih puteva.

**Tehnička dokumentacija**

Za ovaj tip privremenog objekta potrebno je priložiti atest proizvođača i fotografije uređaja odnosno opreme.

**5.4. Promotivni natpis, skulptura i paviljon**

Promotivni natpis, skulptura odnosno paviljon su slobodnostojeći montažno-demontažni privremeni objekti namjenjeni promociji turističke destinacije (naziv destinacije, promotivna poruka, maskota grada).

**Lokacija**Lokacije za postavljanje ovog tipa privremenih objekata zavisi od podnosioca zahtjeva za određeni tip namjene obavezno je izdavanje urbanističkih uslova, bez ucrtavanja u grafičkom dijelu Programa.

**Način postavljanja**

Promotivni natpis, skulptura odnosno paviljon postavljaju se na postojeću uređenu javnu površinu ili, izuzetno, u sklopu uređenih zelenih površina i izrađuju se od trajnog materijala otpornog na atmosferske uticaje.

**Tehnička dokumentacija**

Za ovaj tip privremenog objekta potrebno je priložiti atest proizvođača i fotografije uređaja odnosno opreme.

**5.5. Reklamna zastava**

Reklamna zastava je privremeni objekat koji se postavlja na jarbol, u držače na fasadi objekta ili na stub javne rasvjete na određeno vrijeme, a koji sadrži reklamni natpis.

**Lokacija** Lokacije za ovaj tip privremenog objekta predviđaju se neposredno uz objekat koji se reklamira.

**Način postavljanja**

Reklamna zastava može se postaviti na jarbolu temeljno pričvršćenim za tlo, sa tim da se u visini prizemlja objekta osigura slobodan prostor i da ne remeti prolaz vozila i pješaka. Reklamna zastava može se postaviti i površinski na dio fasade objekta, sa tim da se u visini prizemlja objekta osigura slobodan prostor za prolaz vozila i pješaka.

**Tehnička dokumentacija**

Za ovaj tip privremenog objekta potrebno je priložiti atest proizvođača i fotografije uređaja odnosno opreme.

**5.6. Reklamni suncobran i reklamna tenda**

Reklamni suncobran odnosno reklamna tenda su objekti koji su postavljeni na javnoj površini i na kojima je istaknut reklamni sadržaj.

**Lokacija**

Lokacije za ovaj tip privremenog objekta predviđaju se neposredno uz objekat koji se reklamira. Reklamna tenda u sklopu ugostiteljske terase i/ili trgovinskog objekta, može se postaviti i iznad ulaza u poslovne prostore ili može biti samostojeća.

**Način postavljanja**

Reklamna tenda postavlja se na metalnu konstrukciju i izrađuje se od impregniranog, plastificiranog ili drugog platna. U istoj zoni postavljaju se jednoobrazne tende u pogledu veličine, oblika, boje i materijalizacije.

**Tehnička dokumentacija**

Za ovaj tip privremenog objekta potrebno je priložiti atest proizvođača i fotografije uređaja odnosno opreme.

**6. PRIVREMENI OBJEKTI NAMIJENJENI ZA SPORT I REKREACIJU**

**6.1. Objekti za iznajmnjivanje sportsko - rekreativne opreme**

Objekat namijenjen za iznajmljivanje sportsko-rekreativne opreme je zatvoreni objekat (kiosk, montažna kućica) ili otvoreni stalak (za bicikla) koji je izgrađen od lakih kvalitetnih materijala, proizveden od ovlašćenog proizvođača, koji se montira na gotovu podlogu (asfalt, beton, kamene ploče, drvo) i koji se može postaviti i ukloniti sa lokacije u cjelini ili u djelovima. Objekat iz stava 1 ovog člana može se koristiti i kao spremište za sportsku opremu (kajaci, bicikla, čamci).

**Lokacija**

Postavljaju se uz obavezno je izdavanje urbanističkih uslova i u skladu smjernicama iz Programa.

**Način postavljanja** Montira se na gotovu podlogu (asfalt, beton, kamene ploče), a može se postaviti i ukloniti sa lokacije u cjelini ili u djelovima. Objekat za iznajmljivanje sporstske opreme montira se na odgovarajućoj betonskoj podlozi. Na prednjoj strani objekta, iznad prodajnog pulta može se postaviti sklopiva ili fiksna konzolna tenda, maksimalne širine 1,5 m od ivice objekta i minimalne visine 2,3 m računajući od kote trotoara. Objekat iz stava 1 ovog člana može sadržati sanitarnu prostoriju za potrebe zaposlenih.

**Dimenzije**Bruto površina objekta ne može prelaziti 30 m2. Objekat za iznamljivanje sportske opreme svojim dimenzijama, izgledom, oblikovanjem i bojom mora biti usklađen sa prostorom u kojem se postavlja i na njemu se mogu postavljati reklamni naziv i logo. Mora sadržati sanitarne prostorije za potrebe korisnika, sa ugrađenim vodovodnim, kanalizacionim i električnim instalacijama.

**Tehnička dokumentacija**

Za postavljanje stalka za bicikla - atest proizvođača i fotografija opreme, a za postavljanje objekta za iznajmljivanje sportske opreme – idejno rješenje.

**6.2. Natkriveni/zatvoreni sportski objekat**

Natkriveni - zatvoreni sportski objekat je montažno demontažni ili nepokretni privremeni objekat u funkciji sportsko-rekreativnih aktivnosti (fudbal, košarka, odbojka, tenis, klizanje) sa odgovarajućim sadržajima i ugrađenom opremom.

**Lokacija**Ova vrsta objekta ne može se postavljati u užem gradskom jezgru, dok je van gradskog područja moguće postaviti isti na javnim i drugim površinama. Zelene površine, površine na području prirodnog i kulturno-istorijskog područja i zaštićene okoline, jezgra grada, kulturno-istorijskih i ambijentalnih cjelina, kao i površine u neposrednoj blizini ili zaštićenoj okolini nepokretnih kulturnih dobara ne mogu se betonirati za potrebe postavljanja montažno-demontažnog privremenog objekta.

**Način postavljanja**

Konstrukcija objekta je napravljena od montažnih elemenata sa zidovima i krovnim prekrivačem od impregniranog ili plastificiranog platna ili drugog sličnog materijala. Zidanje objekta vrši se samo ako je to potrebno za izradu temelja nosača konstrukcije, koji ne može biti izvan zemlje više od 20 cm.

**Dimenzije**U okviru pripadajuće površine objekta može se postaviti i montažni objekat površine do 16m2, za potrebe prodaje karata i smještanja i izdavanja dijela opreme. Ako na lokaciji ili u okviru samog objekta ne postoji toalet sa priključkom na kanalizacioni sistem ili sa bioprečišćivačem, u okviru pripadajuće površine objekta mogu se postaviti pokretni toalet i mobilni sanitarni blok. Natkriveni/zatvoreni sportski objekat snadbijeven je odgovarajućom infrastrukturom, površinama za parkiranje vozila, a prostor oko natkrivenog sportskog objekta oplemenjen zelenilom.

**Tehnička dokumentacija**

Za ovaj tip privremenog objekta obavezna je izrada glavnog projekta uz saglasnost Glavnog gradskog arhitekte.

**6.3. Sportski objekat - otvoreni teren**

Sportski objekat - otvoreni teren je privremeni objekat u funkciji sportsko-rekreativnih aktivnosti (fudbal, košarka, odbojka, tenis, klizanje, skejt-bord poligon, teren za boćanje i dr.) sa odgovarajućim sadržajima i ugrađenom opremom.

**Lokacija**

Navedeni tip objekta može se postavljati na području Opštine Rožaje, gdje prostorne mogućnosti to dozvoljavaju, a u skladu sa smjernicama iz Programa. Ova vrsta privremenih objekata može se postavljati i na parcelama u privatnom vlasništvu, isključivo na prostoru van gradskog područja.

**Način postavljanja**

Podloga sportskog objekta - otvorenog terena može biti gumena podloga, vještačka trava, atletska staza, multifunkcionalna podloga… Objekat može sadržati prostor za gledaoce - montažne tribine. Oko objekta se može postaviti zaštitna ograda kako bi se zaštitilo okruženje od mogućih negativnih posledica (sportskih rekvizita).

**Dimenzija**

Dimenzije ovih privremenih objekata nijesu definisane i zavise od namjene terena.

**Tehnička dokumentacija**

Za ovaj tip privremenog objekta obavezna je izrada glavnog projekta uz saglasnost Glavnog gradskog arhitekte.

**6.4. Zabavni park i akva park**

Zabavni park odnosno akva-park je montažno-demontažni privremeni objekat koji čini skup konstruktivnih elemenata, uređaja, bazena i druge opreme koja se postavlja na gotovu ili montažno-demontažnu podlogu.

**Lokacija**

Lokacija za zabavni ili akva-park određuje se za svaki konkretan slučaj posebno, zavisno od veličine elemenata koji sačinjavaju zabavni ili akva-park, a u skladu sa smjernicama iz Programa.

**Naćin postavljanja**

Postavlja se na postojeću ili montažno-demontažnu podlogu.

**Dimenzije**

Površina lokacije za zabavni park određuje se za svaki konkretan slučaj, zavisno od veličine elemenata koji sačinjavaju zabavni park. Naprave i uređaji koji čine zabavni park mogu imati izražene zvučne i svjetlosne efekte namijenjene zabavi djece i odraslih, izrađeni su od savremenih i kvalitetnih materijala sa potrebnim atestima.

**Tehnička dokumentacija**

Za ovaj tip privremenog objekta potrebno je uraditi glavni projekat i priložiti atest proizvođača i fotografije uređaja odnosno opreme.

**6.5. Nadstrešnica za odmor i rekreaciju posjetilaca**

Nadstrešnica za odmor i rekreaciju posjetilaca je montažno-demontažni privremeni objekat koji se postavlja za potrebe odmora i rekreacije posjetilaca.

**Lokacija**

Ovaj tip privremenog objekta moguće je postavljati na javnim i drugim površinama u skladu sa smjernicama iz Programa.

**Način postavljanja i dimenzije**

Ovaj tip privremenog objekta izrađuje se od drveta i postavlja na postojeću ili uređenu podlogu. Nadstrešnica za odmor i rekreaciju posjetilaca ima površinu u osnovi do 25 m2.

**Tehnička dokumentacija**

Obavezna izrada Idejnog rješenja rasporeda sadržaja.

**6.6. Dječije igralište**

Dječje igralište je montažno-demontažna grupacija objekata, otvorenih površina za igru ili urbanog mobilijara montiranog na određenoj lokaciji u svrhu igre djece.

**Lokacija**

Dječija igrališta moguće je postavljati na javnim i drugim površinama u skladu sa smjernicama iz Programa.

**Način postavljanja i dimenzije**

Svi objekti i oprema koji se montiraju u sklopu dječjih igrališta su od materijala otpornih na mehaničke uticaje i ekološki prihvatljivih, bezbijednih po zdravlje djece, sa svim neophodnim atestima.

**Tehnička dokumentacija**

Obavezna izrada Idejnog rješenja rasporeda sadržaja, atest proizvođača i fotografija opreme.

**6.7. Avanturistički park**

Avanturistički park je montažno-demontažni privremeni objekat koji čini skup konstruktivnih elemenata (drveni, žičani, zaštitne gume i sunđeri), koji se postavljaju u određenom prostoru i formiraju visinske staze - prepreke za korisnike.

**Lokacija**

Ova vrsta privremnih objekata može se postavljati na javnim i drugim parcelama van gradskog dijela, dok postavljanje istih u užem jezgru grada nije dozvoljeno. Lokacije za ovu vrstu privremenih objekata definisaće se u skladu sa smjernicama iz Programa.

**Način postavljanja**

Ova vrsta privremenog objekta može se postavljati na način da se u što većoj mjeri zaštiti i očuva postojeća površina šumskog fonda. U okviru pripadajuće površine avanturističkog parka može se postaviti montažni objekat površine do 16m2, za potrebe prodaje karata i smještanja i izdavanja dijela opreme.

**Dimenzije**

Maksimalna površina u okviru koje se formira avanturistički park iznosi 2 ha. Svi djelovi avanturističkog parka izrađuju se od kvalitetnih materijala s potrebnim atestima i svojim izgledom i oblikom usklađeni sa prirodnim ambijentom u koji se postavljaju. U okviru pripadajuće površine avanturističkog parka može se postaviti montažni objekat površine do 16m2, samo za potrebe prodaje karata i smještanja i izdavanja opreme.

**Tehnička dokumentacija**

Obavezna izrada Idejnog rješenja rasporeda sadržaja, atest proizvođača i fotografija opreme.

**6.8. Prostor za „paintball“**

Prostor za "paintball" je otvorena površina (šuma, stijene, livade, oronuli objekti, okolina ruševina, napušteni fabrički kompleksi) u funkciji privremenog objekta za potrebe igre "paintball".

**Lokacija:**

Ova vrsta privremnih objekata može se postavljati na javnim i drugim parcelama, van gradskog dijela, dok postavljanje istih u užem dijelu grada nije dozvoljeno. Lokacije za ovu vrstu privremenih objekata definisaće se na osnovu podnijetih zahtjeva, a u skladu sa smjernicama iz Programa.

**Način postavljanja**

Ova vrsta privremenog objekta može se postavljati na način da se u što većoj mjeri zaštiti i očuva postojeća prirodna površina. Na prostoru za "paintball" ne mogu se vršiti fizičke promjene terena, a mogu se postavljati montažni elementi, koji se na kraju radnog dana uklanjaju.

**Dimenzije**

Maksimalna površina u okviru koje se formira prostor za “paintball” iznosi 5.000m2. Svi djelovi prostora za “paintball” izrađuju se od kvalitetnih materijala sa potrebnim atestima i izgledom i oblikom usklađenim sa prirodnim ambijentom u koji se postavljaju. U okviru pripadajuće površine avanturističkog parka može se postaviti montažni objekat površine do 16m2, samo za potrebe prodaje karata i smještanja i izdavanja opreme.

**Tehnička dokumentacija**

Obavezna izrada Idejnog rješenja rasporeda sadržaja, atest proizvođača i fotografija opreme.

**6.9. Karting staza**

Karting staza je otvorena površina u funkciji privremenog objekta namijenjena za kretanje karting vozila. Postojeću asfaltnu ili betonsku površinu moguće je prilagoditi formiranju karting staze na način da se očiste i obilježe prostori kojima će se kretati karting vozila.

**Lokacija**

Lokacije karting staze utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta.

**Način postavljanja**

Površina u okviru koje se formira prostor za karting stazu je do 1ha. Teren za karting stazu ne može se fizički mijenjati. U okviru terena za karting stazu mogu se postavljati montažni elementi (ograda, automobilske gume).

U okviru pripadajuće površine karting staze može se postaviti privremeni ugostiteljski objekat.

**Tehnička dokumentacija**

Obavezna izrada Idejnog rješenja rasporeda sadržaja, atest proizvođača i fotografija opreme.

**6.10. Mobilno klizalište**

Mobilno klizalište je otkriveni ili natkriveni montažno-demontažni privremeni objekat sa pratećom opremom namijenjen za profesionalne i rekreativne sportive na ledu.

Prateću opremu mobilnog klizališta čine rashladni uređaj, zaštitna ograda, prostor za skladištenje opreme za ravnavanje leda, prostor za iznajmljivanje klizaljki i prostor za odlaganje ostalih sredstava za rad klizališta.

Zaštitna ograda sastoji se od elemenata koji se spajaju i učvršćuju na način da se ne ošteti postojeća podloga. Postavlja se po cijelom obodu mobilnog klizališta do 1 m visine, sa ugrađenim vratima za ulazak i izlazak klizača širine minimalno 1 m. Zaštitna ograda je zadovoljavajuće čvrstoće – čelična konstrukcija sa drvenim elementima i rukohvatom bez reklamnih sadržaja.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Način postavljanja i dimenzije**

Ova vrsta privremenog objekta može se postavljati na postojeću podlogu na način da se ista u što većoj mjeri zaštiti u skladu sa urbanističkim uslovima. Maksimalna površina mobilnog klizališta iznosi 1.200 m2.

**Tehnička dokumentacija**

Obavezna izrada Idejnog rješenja rasporeda sadržaja, atest proizvođača i fotografija opreme.

**6.11. Mobilijar sportskog karaktera**

Mobilijar sportskog karaktera su stijene za sportsko penjanje, fitnes mobilijar, šahovske table i sl. Koji se, po pravilu postavljaju u šumskim, parkovskim ili na uređenim javnim površinama radi rekreativnog bavljenja sportom.

**Lokacija**Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Način postavljanja i dimenzije**

Ova vrsta privremenog objekta može se postavljati na gotovu postojeću podlogu na način da se u što većoj mjeri ista zaštiti.Maksimalna površina ove vrste privremenih objekata iznosi 70 m2.

**Tehnička dokumentacija**

Obavezna izrada Idejnog rješenja rasporeda sadržaja, atest proizvođača i fotografija opreme.

**6.12. Mobilijar sportskog karaktera, „zip line“**

“Zip line” je privremeni objekat u kojem se, uz korišćenje specijalne opreme, omogućava klizanje preko čeličnog užeta sa jedne na drugi kraj "razdvojenih strana" - najčešće prostora između dva brda, planine ili dvije strane jednog kanjona.

Trasa “zip line” ne može prelaziti preko stambenih, poslovnih objekata ili drugih objekata u kojima borave ljudi kao i saobraćajnica. Pri izboru trase “zip-line” moraju se izbjegavati područja koja su izložena sniježnim lavinama, odronjavanju kamenja, odronima zemlje, jakom vjetru, ledenim kišama, opasnosti od požara i gromova, kao i prostorima na kojima su postavljeni dalekovodi.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Način postavljanja**

“Zip line” mora ispunjavati sve bezbjednosne zahtjeve, tehničke zahtjeve za održavanje i operativno tehničke zahtjeve koji se primjenjuju na projektovanje, izgradnju i korišćenje ove vrste objekata, a naročito: opšte bezbjedonosne zahtjeve; zahtjeve infrastrukture; zahtjeve u pogledu kvaliteta užadi; bezbjednost pristupa mjestima za polazak i dolazak; operativno tehničke zahtjeve vezane za rad zip line; izvršenu bezbjednosnu analizu.

**Tehnička dokumentacija**

Obavezna izrada Idejnog rješenja rasporeda sadržaja, atest proizvođača i fotografija opreme.

**6.13. Via ferrata**

Via ferrata je privremena prostorna struktura koja obezbjeđuje sigurnost korisnika planinskih staza.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Način postavljanja**

Via ferrata sastoji se od metalnih nogostubaca, čeličnih sajli koje se pružaju uzduž planinskog puta, odnosno staza, gvozdenih klinova i/ili metalnih ljestvica pričvršćenih za stijenu.

**Tehnička dokumentacija**

Obavezna izrada Idejnog rješenja rasporeda sadržaja, atest proizvođača i fotografija opreme.

**7. PRIVREMENI OBJEKTI ZA POTREBE UPRAVLJANJA ZAŠTIĆENIM PODRUČJEM**

**7.1. Kula osmatračnica**

Kula osmatračnica je prostor namijenjen za posmatranje ptica u okviru zaštićenog područja.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Način postavljanja i dimenzije**

U kuli osmatračnici prostor za posmatranje je visoko pozicioniran u odnosu na podlogu. Kula osmatračnica svojom visinom, izgledom, oblikovanjem i bojom mora biti usklađena sa prostorom u kojem se postavlja.

Kula osmatračnica izrađuje se od trajnog materijala: drvene konstrukcije odnosno čelične konstrukcije obložene drvetom. Površina kule osmatračnice je, u osnovi, do 4m2.

**Tehnička dokumentacija**

Idejno rješenje kao i fotografije opreme koja se postavlja na lokaciji.

**7.2. Drvena staza i pasarela**

Drvena staza odnosno pasarela je montažno-demontažni privremeni objekat za potrebe kretanja posjetilaca kroz zaštićeno područje.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Način postavljanja i dimenzije**

Drvena staza odnosno pasarela se postavlja na postojeću podlogu, bez trajnog vezivanja za tlo. Širina drvene staze odnosno pasarele je najmanje 1,2 m.

**Tehnička dokumentacija**

Obavezna izrada Idejnog rješenja rasporeda sadržaja, atest proizvođača i fotografija opreme.

**7.3. Planinarski dom**

Planinarski dom je montažno-demontažni odnosno nepokretni privremeni objekat namjenjen za potrebe smještaja planinara, službe spašavanja.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Dimenzije**

Maksimalna površina ove vrste privremenih objekata iznosi 100 m2.

**Tehnička dokumentacija**

Za ovaj tip privremenog objekta obavezna je izrada glavnog projekta uz saglasnost Glavnog gradskog arhitekte.

**7.4. Objekat za nadzornike zaštićenog područja**

Objekat za nadzornike zaštićenog područja je montažno-demontažni odnosno nepokretni privremeni objekat namjenjen za potrebe smještaja službe zaštite zaštićenog područja i neophodne opreme.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Dimenzije**

Bruto površina objekta je do 100 m2.

**Tehnička dokumentacija**

Za ovaj tip privremenog objekta obavezna je izrada glavnog projekta uz saglasnost Glavnog gradskog arhitekte.

**7.5. Kapija u zaštićenom području**

Kapija u zaštićenom području je privremena struktura koja označava ulaz/izlaz iz zaštićenih zona. Kapija u zaštićenom području izrađuje se od prirodnih materijala otpornih na atmosferske i seizmičke uticaje i može natkrivati saobraćajne površine, bez ometanja saobraćaja.

Kapija u zaštićenom području na svom istaknutom, najvišem dijelu može imati površinski ili prostorno ispisan reklamni naziv zaštićene zone.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Tehnička dokumentacija**

Idejno rješenje kao i fotografije opreme koja se postavlja na lokaciji.

**7.6. Foto-čeka**

Foto-čeka je montažno-demontažna struktura u zaštićenom području. Sastavni dio foto-čeke može biti pojilica/hranilica za životinje, kao i kamera.

Foto-čeka se radi u materijalima i prirodnim tonovima u skladu sa okolinom u kojoj se postavlja. Površina prostora za foto-čeku zavisi od kapaciteta lokacije, vrste i brojnosti životinja za koje je namijenjena.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Tehnička dokumentacija**

Za ovaj tip privremenog objekta potrebno je priložiti atest proizvođača i fotografije uređaja odnosno opreme.

**7.7. Skladište za opremu**

Skladište za opremu je montažno-demontažni privremeni objekat koji se postavlja za potrebe odlaganja opreme i resursa neophodnih za upravljanje zaštićenim područjem. Skladište za opremu izrađuje se isključivo od drveta, postavlja se na postojeću podlogu, bez trajnog vezivanja za tlo. Površina skladišta za opremu određuje se u skladu sa konkretnom namjenom i lokacijom.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Tehnička dokumentacija**

Za ovaj tip privremenog objekta obavezna je izrada idejnog rješenja uz saglasnost Glavnog gradskog arhitekte.

**8. PRIVREMENI OBJEKTI NAMIJENJENI ZA KOMUNALNE USLUGE I INFRASTRUKRU**

**8.1. Privremeno parkiralište**

Privremeno parkiralište je otvorena površina u funkciji privremenog objekta koja se formira na neuređenom zemljištu koje se u datim uslovima može prilagoditi parkiranju vozila.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Način postavljanja i dimenzije**

Za potrebe privremenog parkirališta može se prilagoditi i postojeća asfaltna ili betonska površina. Maksimalna površina privremenog parkirališta iznosi 5.000 m2 s tim da se na svakih 1.000 m2 privremenog parkinga obezbijedi najmanje 100 m2 ozelenjenih površina.

Na privremenom parkiralištu obezbijeđeni su uslovi za nesmetano parkiranje vozila. U sklopu privremenog parkirališta teren se ne može betonirati niti vršiti njegova fizička promjena, ali se može formirati podloga od šljunka srednje granulacije debljine maksimalno 15cm. Privremeno parkiralište je uređeno, ozelenjeno, dobro osvijetljeno i čuvano. U okviru privremenog parkirališta može postojati montažno-demontažna prijemna kućica (za naplatu karata) maksimalne kvadrature do 4m2, kao i ulazna i izlazna rampa.

**Tehnička dokumentacija**

Idejno rješenje kao i fotografije opreme koja se postavlja na lokaciji.

**8.2. Montažna parking garaža**

Montažna parking garaža je montažno-demontažni privremeni objekat metalne konstrukcije odnosno krovna konstrukcija za parking koji služi parkiranju jednog ili više vozila.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Način postavljanja i dimenzije**

Montažna parking garaža ima maksimalno dvije etaže i može se postavljati i na postojećem otvorenom parking prostoru. Prostor montažne parking garaže je uređen, dobro osvijetljen i čuvan. U okviru prostora gdje je formirana parking garaža može se postaviti montažno demontažna prijemna kućica (naplata karata) maksimalne kvadrature do 4m2, kao i ulazna i izlazna rampa.

**Tehnička dokumentacija**

Za ovaj tip privremenog objekta obavezna je izrada glavnog projekta uz saglasnost Glavnog gradskog arhitekte.

**8.3. Ručna barijera za pojedinačno parking mjesto**

Ručna barijera za pojedinačno parking mjesto su montažno-demontažna oprema koja se postavlja za zaštitu pojedinačnog rezervisanog parking mjesta.

**Lokacija**

Lokacije za ovu vrstu privremnih objekata utvrđuje se za svaki konkretan slučaj pojedinačno, zavisno od prostrornih mogućnosti pojedinačnih lokaliteta, a u skladu sa smjernicama iz Programa.

**Način postavljanja i dimenzije**

Ručna barijera za pojedinačno parking mjesto su visine do 0,7 m i širine do 0,6 m. Ručna barijera za pojedinačno parking mjesto izrađuju se od metalnih cijevi otpornih na udarce i na atmosferske uticaje (rđanje), a postavljaju se na predviđenim parking mjestima i na 1m ispred ulaznih vrata u garaže, ali ne na saobraćajnicama.

**Tehnička dokumentacija**

Za ovaj tip privremenog objekta neophodno je priložiti fotografije opreme jer se radi o fabrički gotovim proizvodima.

**8.4. Objekti i predmeti na stanici javnog gradskog prevoza**

Objekti i predmeti na stanici javnog gradskog prevoza su montažno demontažni privremeni objekti namjenjeni zaštiti putnika od atmosferskih uticaja, informisanju putnika i trgovinskim uslugama.

**Lokacija**

Lokacije za ovu vrstu privremenih objekata definisane su grafičkim dijelom programa.

**Način postavljanja**

Na stajalištu javnog gradskog prevoza može se postavljati nadstrešnica, a ukoliko ne postoje prostorne mogućnosti za postavljanje nadstrešnice, može se postavljati oznaka stajališta. Nadstrešnica iz stava 2 ovog člana je tipska i modularna, konstrukcija izrađena od inoks profila, bočne strane od sigurnosnog stakla ili kombinovane sa City light-om, a krovni elementi zakrivljeni, ili izvedeni u nagibu i izrađeni od akrilata. Opremu nadstrešnice čini: naziv stajališta, oznaka autobuske linije, šema gradskih linija, klupa, korpa za otpatke i u zavisnosti od raspoloživog prostora, City light.

Podloga na koju se postavlja nadstrešnica izvodi se na način da se ne stvara arhitektonska barijera i ne sužava slobodan prostor za kretanje pješaka. Postavljanje oznake stajališta javnog gradskog prevoza može se vršiti ako ne postoje uslovi za postavljanje nadstrešnice. Oznaka stajališta sadrži: naziv stajališta, oznaku autobuske linije, šemu gradskih linija i korpu za otpatke.

**Prateći mobilijar**

U sklopu nadstrešnice može se postavljati kiosk koji sa nadstrešnicom oblikovno i konstruktivno čini cjelinu, a ukoliko ne postoji mogućnost za takvo postavljanje (drvo, hidrant) kiosk se može postaviti odvojeno od nadstrešnice na jednaku udaljenost od ivice trotoara.

**Tehnička dokumentacija**

Za nadstrešnicu koja se postavlja kao gotov proizvod, odnosno koja je fabričke proizvodnje-tipski projekat dobijen od proizvođača, dok za onu koji nije fabričke proizvodnje, odnosno koja se montira na licu mjesta od elemenata konstrukcije, ispune i pokrivača-idejno rješenje.

**8.5. Montažni objekat za servisiranje ili pranje vozila**

Montažni objekat za servisiranje ili pranje vozila je montažno-demontažni privremeni objekat za pranje i čišćenje, obavljanje tehničkog pregleda odnosno servis vozila svih tipova.

**Lokacija**

Lokacije za ovu vrstu privremenih objekata definisaće se za svaki konkretan slučaj posebno, zavisno od veličine elemenata, prostornih mogućnosti pojedinačnih lokaliteta kao i od smjernica i namjene površina definisanih kroz planski dokument. Ova vrsta privremenih objekata može se postavljati na opštinskim i privatnim parcelama, van gradskog dijela, na osnovu pojedinačnih zahtjeva u skladu sa grafičkim dijelom Programa, a moze se razmotrirti prema zahtjevu korisnika u Izmjenama i dopunama programa.

**Dimenzije**Bruto površina montažnog objekta za pranje i čišćenje vozila može biti maksimalno 150m2. Bruto površina montažnog objekta za obavljanje tehničkog pregleda odnosno servis vozila može biti maksimalno 400m2.

**Način postavljanja**

Noseća konstrukcija montažnog objekta je od čeličnih profila, krovna konstrukcija je čelična, krovni pokrivač od lima, a zidna ispuna su montažni sendvič paneli.

Ako je objekat u vidu nadstrešnice, konstrukciju krova nosi čelični, konstruktivni skelet montiran na armirano-betonske temelje, dok se ostatak konstrukcije poda izvodi prema tehničkoj dokumentaciji.

**Tehnička dokumentacija**

Za ovaj tip privremenog objekta obavezna je izrada glavnog projekta uz saglasnost Glavnog gradskog arhitekte u pogledu spoljnog izgleda privremenog objekta.

**8.6. Bioprečišćivač**

Bioprečišćivač je privremeni objekat koji služi za tretman otpadnih voda i koji može biti izveden kao tipski uređaj ili kao biljni sistem.

**Lokacija**  
Lokacija za ovaj tip privremenog objekta nije definisana grfickim dijelom Programa, već zavisi od zahtjeva korisnika. Lokacija za ovu vrstu privremenog objekta definisaće se za svaki konkretan slučaj, zavisno od veličine elemenata, prostornih mogućnosti pojedinačnih lokaliteta kao i od smjernica i namjene površina definisanih kroz planski dokument.

**Način postavljanja**

Bioprečišćivač koji se sastoji od tipskog uređaja postavlja se ukopavanjem u tlo. Bioprečišćivač koji se izvodi kao biljni sistem sastoji se od vodonepropusnih folija postavljenih u ravni terena ili ukopanih u tlo, ispunjenih suspstratom u kojima se sade močvarne biljke.

**Tehnička dokumentacija**

Za ovaj tip privremenog objekta obavezna je izrada dejnog rješenja, atest proizvođača i fotografije opreme odnosno uređaja.

**8.7. Mobilno postrojenje za skladištenje, dopremanje i otpremanje goriva**

Mobilno postojenje za skladištenje, dopremanje i otpremanje goriva služi za skladištenje za sopstvene potrebe (industrija, rudarstvo, poljoprivreda, šumarstvo, turizam, gradilišta), obuhvata skladištenje, dopremanje i otpremanje goriva bez mogućnosti prodaje za potrebe snabdijevanja prevoznih sredstava gorivom.

**Lokacija**

Lokacja ovog tipa privremenog objekta nije definisana Programom, već će se tretirati u skladu sa zahtjevima korisnika.

**Dimenzije** Mobilno postojenje za skladištenje, dopremanje i otpremanje goriva sastoji se od rezervoara kapaciteta do 25 m3, agregata za istakanje, krovišta i tankovane (prihvatne) posude.

**Način postavljanja**

Mobilno postojenje za skladištenje, dopremanje i otpremanje goriva mora da ispunjava sigurnosne i tehničke uslove za postavljanje pri korišćenju isključivo za zapaljive tečnosti sa minimalnom tačkom paljenja 55 2/3C, kao i mjere zaštite od požara i eksplozija u skladu sa posebnim propisima.

**Tehnička dokumentacija**

Obavezna izrada Glavnog projekta i sve neophodne saglasnosti u skladu sa ovom vrstom privremenog objekta. Za postavljanje mobilnog postrojenja obavezno se pribavlja saglasnost Ministarstva unutrašnjih poslova na idejno rješenje.

**8.8. Fiksna radiokomunikaciona stanica**

Fiksna radiokomunikaciona stanica je nepokretni privremeni objekat koji je dio elektronske komunikacione mreže.

**Lokacija**Nove lokacje ovog tipa privremenog objekta nijesu definisane u grafičkom dijelu Programoma, već će se iste definisati za svaki konkretan slučaj, zavisno od veličine elemenata, prostornih mogućnosti pojedinačnih lokaliteta kao i od smjernica i namjene površina definisanih kroz planski dokument.

**Način postavljanja**

Antenski sistem se montira na antenski stub metalne ili betonske konstrukcije, pričvršćen za tlo ilidrugi objekat čvrste gradnje odgovarajućim temeljima ili ankerima ili na metalne antenske nosače pričvršćene za drugi objekat čvrste gradnje. Fiksna radiokomunikaciona stanica se sastoji od predajne i/ili prijemne radiostanice i druge radio opreme (napajanje, baterije, mrežna oprema), smještene u odgovarajući kabinet ili drugi objekat, kablova za povezivanje radio stanice i pripadajućeg antenskog sistema i antenskog stuba.

**Dimenzije**

Dimenzije kabineta, antenskog sistema i antenskog stuba, odnosno antenskih nosača određuju se u zavisnosti od uslova za optimalno funkcionisanje fiksne radiokomunikacione stanice i uslova konkretne lokacije.

**Tehnička dokumentacija**

Za ovaj tip privremenog objekta obavezna je izrada glavnog projekta uz saglasnost Glavnog gradskog arhitekte u pogledu spoljašnjeg izgleda.

**8.9. Spoljašnji (outdoor) kabinet za potrebe elektronskih komunikacionih usluga**

Spoljašnji (outdoor) kabinet je nepokretni privremeni objekat koji je dio elektronske komunikacione mreže, a služi za poboljšanje pružanja elektronskih komunikacionih usluga (fiksne telefonije, pristupa internetu i televizije).

**Lokacija**

Lokacija za ovu vrstu privremenog objekta definisaće se za svaki konkretan slučaj posebno, zavisno od veličine elemenata, prostornih mogućnosti pojedinačnih lokaliteta kao i od smjernica i namjene površina definisanih kroz planski dokument.

**Način postavljanja**

Za postavljanje spoljašnjeg (outdoor) kabineta je potrebno betonsko postolje sa pratećim uzemljenjem i razvodnim ormarom, a kabinet se sastoji od metalne šasije, u kojem se nalazi prostor za mrežni dio opreme (pasiva i aktiva), ispravljači, baterije, opciono klima jedinica, kao i sva druga potrebna oprema (uvodnice, osigurači). Spoljašnji (outdoor) kabinet se povezuje na telekomunikacionu mrežu putem optike ili preko radiorelejnog linka, a ako je potrebno povezivanje preko radio-relejnog linka moguće je postaviti armirani betonski stub na kojem se montira radio-relejni link.

**Tehnička dokumentacija**

Za ovaj tip privremenog objekta obavezna je izrada glavnog projekta uz saglasnost Glavnog gradskog arhitekte u pogledu spoljašnjeg izgleda.

**8.10. Vazdušni vod za potrebe elektronskih komunikacionih usluga**

Vazdušni vod je montažno-demontažni privremeni objekat koji je dio elektronske komunikacione mreže, a služi za poboljšanje pružanja elektronskih komunikacionih usluga (fiksne telefonije, pristupa internetu i televizije).

**Način postavljanja**

Na stubovima ulične rasvjete i niskonaponske mreže se postavljaju vazdušni vodovi (optički i koaksijalni kablovi), sa pratećom opremom (distributivni ormar).

**Tehnička dokumentacija**

Za ovaj tip privremenog objekta obavezna je izrada glavnog projekta.

**8.11. Mjerno mjesto-stanica**

Mjerno mjesto-stanica je tipski privremeni objekat koji služi za mjerenje kvaliteta vazduha i vode i po pravilu se postavlja na javnoj površini u skladu sa uslovima iz posebnih propisa.

**Lokacija**Lokacja ovog tipa privremenog objekta nije definisana Programom, već će se tretirati u skladu sa zahtjevima korisnika.

**Tehnička dokumentacija**

Za ovaj tip privremenog objekta obavezna je izrada dejnog rješenja, atest proizvođača i fotografije opreme odnosno uređaja.

**8.12. Pokretna toaletna kabina i mobilni sanitarni blok**

Pokretna toaletna kabina je tipski privremeni objekat napravljen od PVC materijala koji predstavlja samostalnu sanitarno-higijensku jedinicu bez potrebe priključivanja na vodovodnu i kanalizacionu mrežu i koji se postavlja na javnu površinu ili u okviru zaštićenog područja, za potrebe posjetilaca.

Mobilni sanitarni blok je toalet napravljen sa priključkom na kanalizacioni sistem ili na vodonepropusnu septičku jamu odnosno septičku jamu sa bioprečišćivačem.

**Način postavljanja i dimenzije**

Pokretna toaletna kabina se postavlja za potrebe gradilišta, privremenih kampova, kulturno-umjetničkih manifestacija, skupova, koncerata. Mobilni sanitarni blok se priključuje na vodovodne instalacije, a ukoliko ne postoji mogućnost vodovodnog priključka sanitarni blok se snabdijeva tehničkom vodom iz za to pripremljenog rezervoara. Mobilni sanitarni blok je izgrađen od lakih kvalitetnih materijala, proizveden od ovlašćenog proizvođača, koji se montira na gotovu podlogu (asfalt, beton, kamene ploče, drvo), koji se može postaviti i ukloniti sa lokacije u cjelini ili u djelovima. Mobilni sanitarni blok izrađuje se od trajnog materijala - plastike, plastificiranih aluminijumskih profila, drveta. Mobilni sanitarni blok svojim izgledom, oblikovanjem i bojom mora biti usklađen sa prostorom u kojem se postavlja. Bruto površina pokretnog toaleta je do 3 m2, a površina mobilnog sanitarnog bloka do 24 m2.

**Tehnička dokumentacija**

Za ovaj tip privremenog objekta obavezna je izrada dejnog rješenja, atest proizvođača i fotografije opreme odnosno uređaja.

**8.13. Objekat kontejnerskog tipa**

Objekat kontejnerskog tipa je tipski montažno-demontažni privremeni objekat, proizveden od  
ovlašćenog proizvođača, koji se postavlja na gradilištima.

**Lokacija**Ova vrsta privremenih objekata može se postavljati u skladu sa grafičkim dijelom Programa na teritoriji opštine Rožaje, a u okviru gradilišnih zona, ukoliko se za istim ukaže potreba, a prema Elaboratu uređenja gradilišta, za izgradnju objekta za čije potrebe se postavlja.

**Način postavljanja**

Objekat kontejnerskog tipa se postavlja na postojeću podlogu (asfalt, beton, kamene ploče, drvo) i može se postaviti i ukloniti sa lokacije u cjelini ili u djelovima. Objekat kontejnerskog tipa izrađuje se od trajnog materijala - čelika pocinčanog i plastificiranog u boji, inoksa ili od eloksiranog ili plastificiranog aluminijuma, sa podnom i zidnom oblogom od sendvič panela.

**Dimenzija**Maksimalna površina objekta kontejnerskog tipa iznosi 15m2.

**Tehnička dokumentacija**

Za ovaj tip privremenog objekta obavezna je izrada dejnog rješenja, atest proizvođača i fotografije opreme odnosno uređaja.

**8.14. Privremena trafostanica naponskog nivoa od 10 kv**

Privremena trafostanica naponskog nivoa od 10 kV je montažno-demontažni objekat koji služi za prenos i distribuciju električne energije i koja se kao tipski objekat postavlja na pojedinim distributivnim područjima ili prema projektovanim rješenjima.

**Lokacija**

Lokacije za ovu vrstu privremenih objekata definisaće se u skladu sa grafičkim dijelom programa, a moze se razmotrirti prema zahtjevu korisnika u Izmjenama i dopunama programa.

**Način postavljanja**

Postrojenja u trafostanicama se izgrađuju prema redu snaga energetskih transformatora, a u kućišta se ugrađuju postrojenja odgovarajućeg napona i strukture koja služe za uklapanje i zaštitu transformatora, razvod i mjerenje energije.

**Tehnička dokumentacija**

Za ovaj tip privremenog objekta obavezna je izrada glavnog projekta.

**8.15. Reciklažno dvorište**

Reciklažno dvorište je ograđeni otvoreni prostor u funkciji privremenog objekta namijenjen za sakupljanje i privremeno skladištenje po vrstama, odnosno frakcijama komunalnog otpada koje se odvojeno sakupljaju.

**Lokacija**

Lokacije za ovu vrstu privremenih objekata definisaće se u skladu sa grafičkim dijelom programa, a moze se razmotrirti prema zahtjevu korisnika u Izmjenama i dopunama programa.

**Način postavljanja**

Reciklažno dvorište organizuje se na način kojim se onemogućava, odnosno sprječava rasipanje i razlijevanje otpada, ugrožavanje životne sredine i okolnih objekata.

**Dimenzije**Dimenzija ove vrste objekta zavisiće od prostornih mogućnosti definisane lokacije.

U okviru reciklažnog dvorišta može se postaviti montažno-demontažna prijemna kućica sa sanitarnim blokom i kancelarijom, površine do 30 m2.

**Tehnička dokumentacija**

Za ovaj tip privremenog objekta obavezna je izrada glavnog projekta.

**8.16. Transfer (pretovarna) stanica**

Transfer (pretovarna) stanica je ograđeni otvoreni prostor u funkciji privremenog objekta na koji se otpad doprema i privremeno skladišti radi selektiranja ili pretovara prije transporta do mjesta za obradu.

**Lokacija**Lokaciju za ovu vrstu objekata moguće je predvidjeti jedino van gradskog područja. Lokacije za ovu vrstu privremenih objekata definisaće se za svaki konkretan slučaj posebno, zavisno od veličine elemenata, prostornih mogućnosti pojedinačnih lokaliteta kao i od smjernica i namjene površina definisanih kroz planski dokument.Postavlja se u skladu sa grafičkim dijelom Programa.

**Način postavljanja**

Transfer stanica organizuje se na način kojim se onemogućava, odnosno sprječava rasipanje i  
razlijevanje otpada, ugrožavanje životne sredine i okolnih objekata. U okviru transfer (pretovarne) stanice može se postaviti montažno-demontažna prijemna kućica sa sanitarnim blokom i kancelarijom, površine do 30 m2.

**Tehnička dokumentacija**

Za ovaj tip privremenog objekta obavezna je izrada glavnog projekta.

**8.17. Mobilno postrojenje za upravljanje otpadom**

Mobilno postrojenje za upravljanje otpadom je postrojenje za preuzimanje, pripremu za ponovnu upotrebu, ponovno iskorišćenje i druge operacije obrade otpada uključujući sanaciju zagađene lokacije, kada se po pravilu postavlja na lokaciji na kojoj otpad nastaje, odnosno na lokaciji proizvođača otpada.

**Lokacija**

Lokaciju za ovu vrstu objekata moguće je predvidjeti jedino van gradskog područja. Lokacije za ovu vrstu privremenih objekata definisaće se za svaki konkretan slučaj pojedinačn u grfickom dijelu Programa, zavisno od veličine elemenata, prostornih mogućnosti pojedinačnih lokaliteta kao i od smjernica i namjene površina definisanih kroz planski dokument.

**Način postavljanja**

Mobilno postrojenje za upravljanje otpadom nije vezano za podlogu ili objekat i može se premještati od lokacije do lokacije.

**Tehnička dokumentacija**

Za ovaj tip privremenog objekta obavezna je izrada dejnog rješenja, atest proizvođača i fotografije opreme odnosno uređaja.

**8.18. Sklonište za životinje**

Sklonište za životinje je prostor sa objektima u kojima se privremeno ili trajno smještaju životinje.

**Lokacija**

Lokaciju za ovu vrstu objekata moguće je predvidjeti jedino van gradskog područja u skladu sa smjernicama iz Programa privremenih objekata.

**Način postavljanja**

Sklonište za životinje može se postavljati na prostoru uz zadovoljenje osnovnih uslova definisanim Zakonom o zaštiti dobrobiti životinja, kao i pravilnikom o uslovima koji treba da ispunjavaju pansioni i skloništa za napuštene životinje.

**Dimenzije**Minimalna površina koja je neophodna za organizaciju sadržaja kompleksa skloništa za životinje iznosi 5.000 m2. Gabariti objekata u okviru skloništa za napuštene životinje su prilagođeni načinu korišćenja, odnosno broju korisnika prostora. Zgrada sa sadržajima za pružanje medicinske zaštite životinja je gabarita prilagođenih broju zaposlenih i sadržaja neophodnih za funkcionisanje kompleksa.

**Način postavljanja**

Svi objekti u okviru skloništa za napuštene životinje (kućne ljubimce) su montažni, izgrađeni na betonskim temeljima, pokriveni lakim krovnim pokrivačem ili nekim drugim u skladu sa tehničkim karakteristikama objekta. Sklonište za napuštene životinje ima mobilni sanitarni blok kontejnerskog tipa sa priključkom na kanalizacioni sistem ili na vodonepropusnu septičku jamu, kao i lokaciju u okviru kompleksa za pokopavanje uginulih životinja.

**Tehnička dokumentacija**

Za ovaj tip privremenog objekta obavezna je izrada glavnog projekta.

**8.19. Objekat za pristup i kretanje lica smanjene pokretljivosti i lica sa invaliditetom**

Objekti za pristup i kretanje lica smanjene pokretljivosti i lica sa invaliditetom su objekti namijenjeni za savladavanje visinskih razlika prostora kojim se kreću lica smanjene pokretljivosti i lica sa invaliditetom i može se sastojati od rampe, stepeništa, lifta, vertikalno-podizne platforme i koso podizne sklopne platforme.

**Lokacija**

Ovaj tip privremenog objekta može se postavljati na svim mjestimana na kojima se ukaže potreba u skladu sa smjernicama iz tekstualnog dijela Programa bez ucrtavanja u grafičkidio Programa.

**Način postavljanja**

Na ove objekte primjenjuje se Pravilnik o bližim uslovima i načinu prilagođavanja objekata za pristup i kretanje lica smanjene pokretljivosti (“Sl.list CG”-br. 48/13 i 44/15), kojim se uređuje prilagođavanje objekata za pristup i kretanje lica smanjene pokretljivosti i lica sa invaliditetom.

**Tehnička dokumentacija**

Atest proizvođača sa fotografijama opreme i idejno rešenje.

**8.20. Stanica za punjenje električnih vozila**

Stanica za punjenje električnih vozila je uređaj namijenjen za punjenje vozila na električni pogon na otvorenom prostoru i postavlja se kao samostojeći objekat.

**Lokacija**

Ovaj tip privremenog objekta može se postavljati na svim mjestimana na kojima se ukaže potreba u skladu sa smjernicama iz tekstualnog dijela Programa bez ucrtavanja u grafički dio Programa.

**Način postavljanja i dimenzije**

Stanica iz stave 1 ovog člana sastoji se od aparata, odnosno uređaja za punjenje, kao i otvorene površine na postojećoj podlozi koja je prilagođena parkiranju vozila dimenzija 2,5 x 5 m.

**Tehnička dokumentacija**

Za ovaj tip privremenog objekta obavezna je izrada dejnog rješenja, atest proizvođača i fotografije opreme odnosno uređaja.

**8.21. Parking za bicikla i električne trotinete**

Parking za bicikla i električne trotinete/dvotočkaše je privremena struktura koja predstavlja urbani mobilijar, a služi za zaštitu i čuvanje dvotočkaša.

**Lokacija**

Ovaj tip privremenog objekta može se postavljati na svim mjestimana na kojima se ukaže potreba u skladu sa smjernicama iz tekstualnog dijela Programa bez ucrtavanja u grafički dio Programa.

**Način postavljanja i dimenzije**

Parking iz stava 1 ovog člana postavlja se na postojeću podlogu i može biti od raznih materijala (metal, drvo, plastika), a površina koju zauzima zavisi od broja korisnika.

**Tehnička dokumentacija**

Za ovaj tip privremenog objekta obavezna je izrada dejnog rješenja, atest proizvođača i fotografije opreme odnosno uređaja.

**9. PRIVREMENI OBJEKTI NAMJENJENI ZA EKSPLOATACIJU SIROVINA, SKLADIŠTENJE I PROIZVODNJU**

**9.1. Betonjerka na gradilištu**

Betonjerka na gradilištu je privremeni montažno-demontažni tipski objekat (mobilno postrojenje) koji se postavlja u okviru gradilišta za potrebe proizvodnje betona prilikom izgradnje objekta.

**Lokacija**

Ovaj tip privremenog objekta može se postavljati na svim mjestimana na kojima se ukaže potreba u skladu sa smjernicama iz tekstualnog dijela Programa bez ucrtavanja u grafički dio Programa.

**Tehnička dokumentacija**

Za objekat koji se postavlja kao gotov proizvod, odnosno koji je fabričke proizvodnje - tipski projekat dobijen od proizvođača, za objekat koji nije fabričke proizvodnje, odnosno koji se montira na licu mjesta od elemenata konstrukcije, ispune i pokrivača, kao i za sve objekte za koje je potrebna izrada Elaborata procjene uticaja na životnu sredinu- glavni projekat.

**9.2. Privremena asfaltna baza**

Privremena asfaltna baza je montažno-demontažni tipski objekat (mobilno postrojenje) za proizvodnju asfalta koji se namjenski postavlja za potrebe proizvodnje asfalta prilikom izgradnje saobraćajnih površina.

**Lokacija**

Ovaj tip privremenog objekta može se postavljati na svim mjestimana na kojima se ukaže potreba u skladu sa smjernicama iz tekstualnog dijela Programa bez ucrtavanja u grafički dio Programa.

**Tehnička dokumentacija**

Za objekat koji se postavlja kao gotov proizvod, odnosno koji je fabričke proizvodnje - tipski projekat dobijen od proizvođača, za objekat koji nije fabričke proizvodnje, odnosno koji se montira na licu mjesta od elemenata konstrukcije, ispune i pokrivača, a čija bruto površina ne prelazi 30m²-idejno rješenje, dok za objekat koji nije fabričke proizvodnje, odnosno koji se montira od elemenata konstrukcije, ispune i pokrivača, a čija je bruto površina veća od 30m², kao i za sve objekte za koje je potrebna izrada Elaborata procjene uticaja na životnu sredinu- glavni projekat.

**Tehnička dokumentacija**

Za objekat koji se postavlja kao gotov proizvod, odnosno koji je fabričke proizvodnje - tipski projekat dobijen od proizvođača, za objekat koji nije fabričke proizvodnje, odnosno koji se montira na licu mjesta od elemenata konstrukcije, ispune i pokrivača, kao i za sve objekte za koje je potrebna izrada Elaborata procjene uticaja na životnu sredinu- glavni projekat.

**9.3 Montažna hala i hangar**

Montažna hala odnosno hangar je montažno-demontažni ili nepokretni privremeni objekat namjenjen za razne vrste skladištenja, privrednih i proizvodnih aktivnosti, servisa i usluga.

**Lokacija**

Lokacije za ovu vrstu privremenog objekta definisaće se za svaki konkretan slučaj, zavisno od veličine elemenata, kao i od prostornih mogućnosti pojedinačnih lokaliteta, a moze se razmotrirti prema zahtjevu korisnika.

**Način postavljanja i dimenzije**

Maksimalne dimenzije montažne hale odnosno hangara određuju se na osnovu karakteristika konkretne lokacije i namjene za koju se predviđa njeno postavljanje. Montažna hala odnosno hangar je od čelične konstrukcije sa odgovarajućom ispunom od sendvič panela, a kod nepokretnog privremenog objekta, montažna hala odnosno hangar može imati armirano betonske elemente. Montažna hala odnosno hangar koji se postavlja na prostoru zaštićenog područja izrađuje se od drveta.

**Tehnička dokumentacija**

Za objekat koji se postavlja kao gotov proizvod, odnosno koji je fabričke proizvodnje - tipski projekat dobijen od proizvođača, za objekat koji nije fabričke proizvodnje, odnosno koji se montira na licu mjesta od elemenata konstrukcije, ispune i pokrivača, kao i za sve objekte za koje je potrebna izrada Elaborata procjene uticaja na životnu sredinu- glavni projekat.

**9.4. Silos**

Silos je tipski nepokretni privremeni objekat sa opremom i instalacijama namjenjen za skladištenje zrnastih i praškastih sirovina. Silos se sastoji od silosne ćelije, mašinske kuće i prijemnih bunkera.

**Lokacija**

Lokacije za ovu vrstu privremenog objekta definisaće se za svaki konkretan slučaj, zavisno od veličine elemenata, kao i od prostornih mogućnosti pojedinačnih lokaliteta, a moze se razmotrirti prema zahtjevu korisnika.

**Način postavljanja i dimenzije**

Dimenzije silosa, pored drugih ograničenja konkretne lokacije, zavise od nosivosti zemljišta na koji se silos postavlja. Silosna ćelija može biti armirano-betonske ili čelične konstrukcije. Mašinska kuća je višeetažni toranj koji se, po pravilu, izrađuje od armiranog betona i u kome su smješteni: oprema za čišćenje, protočne vage, bunkeri, elevatori, cjevovodi, komandna tabla i ostala tehnološka mjerna i elektronska oprema. Prijemni bunker može biti smješten neposredno uz silos ili mašinsku kuću, a kod silosa velikih kapaciteta prijemni bunker čini poseban građevinski dio povezan transporterima sa opremom u mašinskoj kući.

**Tehnička dokumentacija**

Za objekat koji se postavlja kao gotov proizvod, odnosno koji je fabričke proizvodnje - tipski projekat dobijen od proizvođača, za objekat koji nije fabričke proizvodnje, odnosno koji se montira na licu mjesta od elemenata konstrukcije, ispune i pokrivača, kao i za sve objekte za koje je potrebna izrada Elaborata procjene uticaja na životnu sredinu- glavni projekat.

**9.5. Uzgajalište riba**

Uzgajalište riba je objekat koji je nepokretni (bazen), a namijenjen je uzgajanju ribe. Može biti tipski objekat koji sadrži platforme sa mrežama raznih oblika i veličina, hranilice i kaveze.

**Lokacija**Navedeni tip privremenog objekta može se postavljati isključivo na parcelama van gradskog područja. Lokacija ovog tipa privremenog objekta nije definisana grafičkim prilogom Programa, već će se tretirati u skladu sa zahtjevima korisnika bez ucrtavanja u grafičkom dijelu programa.

**Dimenzije**Maksimalna površina ove vrste privremenih objekata, zavisiće od zahtjeva korisnika prostora na način da se zavisno od površine ne naruši prirodni ambijent prostora.

**Tehnička dokumentacija**

Za ovaj tip privremenog objekta obavezna je izrada dejnog rješenja, atest proizvođača i fotografije opreme odnosno uređaja.

**9.6. Pčelinjak**

Pčelinjak je prostor na kojem se smještaju košnice sa pčelama.

**Način postavljanja i dimenzije**

Površina pčelinjaka određuje se na osnovu broja košnica.

**Lokacija**

Lokacija ovog tipa privremenog objekta nije definisana grafičkim prilogom Programa, već će se tretirati u skladu sa zahtjevima korisnika bez ucrtavanja u grafičkom dijelu programa.

**Tehnička dokumentacija**

Za ovaj tip privremenog objekta obavezna je izrada dejnog rješenja.

**TABELARNI DIO LOKACIJA ZA PRIVREMENE OBJEKTE:**

|  |  |  |  |  |  |
| --- | --- | --- | --- | --- | --- |
| R.br | Ulica | Katastarska parcela | Namjena | Br. privremenog objekta | Površina m2 |
| 1 | 13.jul | 989  KO Rožaje | kiosk | 1 | 6.00 |
| 2 | 13.jul | 989  KO Rožaje | kiosk | 2 | 6.00 |
| 3 | 13.jul | 989  KO Rožaje | kiosk | 3 | 6.00 |
| 4 | 13.jul | 989  KO Rožaje | kiosk | 4 | 6.00 |
| 5 | 13.jul | 989  KO Rožaje | kiosk | 5 | 6.00 |
| 6 | 13.jul | 989  KO Rožaje | kiosk | 6 | 6.00 |
| 7 | 30. septembar | 1044/1  KO Rožaje | kiosk | 7 | 6.00 |
| 8 | 30. septembar | 1044/1  KO Rožaje | kiosk | 8 | 6.00 |
| 9 | 30. septembar | 1044/1  KO Rožaje | kiosk | 9 | 6.00 |
| 10 | 30. septembar | 1044/1  KO Rožaje | kiosk | 9/A | 6.00 |
| 11 | Sarajevska | 1951  KO Rožaje | kiosk | 10 | 6.00 |
| 12 | Sarajevska | 1951  KO Rožaje | kiosk | 11 | 6.00 |
| 13 | Sarajevska | 1951  KO Rožaje | kiosk | 12 | 6.00 |
| 14 | Raduna Đukića | 860  KO Rožaje | kiosk | 13 | 6.00 |
| 15 | Raduna Đukića | 860  KO Rožaje | Kiosk | 14 | 6.00 |
| 16 | Raduna Đukića | 860  KO Rožaje | kiosk | 15 | 6.00 |
| 17 | Raduna Đukića | 860  KO Rožaje | Kiosk | 16 | 6.00 |
| 18 | Gimnazija- dvorište | 1623  KO Rožaje | Kiosk | 17 | 6.00 |

|  |  |  |  |  |  |
| --- | --- | --- | --- | --- | --- |
| 19 | Rifata  Burdžovića | 2069  KO Rožaje | kiosk | 18 | 6.00 |
| 20 | Rifata Burdžovića | 2069  KO Rožaje | kiosk | 19 | 6.00 |
| 21 | 29.novembar | 1815/1  KO Rožaje | kiosk | 20 | 6.00 |
| 22 | 29.novembar | 1133/1  KO Rožaje | kiosk | 21 | 6.00 |
| 23 | 29.novembar | 1133/1  KO Rožaje | kiosk | 22 | 6.00 |
| 24 | 29.novembar | 1133/1  KO Rožaje | kiosk | 23 | 6.00 |
| 24 | 29.novembar | 1133/1  KO Rožaje | kiosk | 24 | 6.00 |
| 25 | 13.jul | 1241/1  KO Rožaje | kiosk | 25 | 6.00 |
| 26 | 13.jul | 1241/1  KO Rožaje | kiosk | 26 | 6.00 |
| 27 | 13.jul | 1241/1  KO Rožaje | kiosk | 27 | 6.00 |
| 28 | 30. septembar | 1134/1  KO Rožaje | kiosk | 28 | 6.00 |
| 29 | 30. septembar | 1134/1  KO Rožaje | kiosk | 29 | 6.00 |
| 30 | Glavni gradski  trg | 1135/3  KO Rožaje | terasa | T1 | 50,4 |
| 31 | Glavni gradski  trg | 1254/2  KO Rožaje | terasa | T2 | 50 |
| 32 | Glavni gradski  trg | 1135/3  KO Rožaje | terasa | T3 | 32 |
| 33 | Glavni gradski  trg | 1135/3  KO Rožaje | terasa | T3/A | 8 |
| 34 | Glavni gradski  trg | 1135/3  KO Rožaje | terasa | T4 | 31 |
| 35 | Glavni gradski  trg | 1135/3  KO Rožaje | terasa | T5 | 21 |
| 36 | Glavni gradski  trg | 1135/3  KO Rožaje | terasa | T6 | 22.6 |
| 37 | Glavni gradski trg | 1135/3  KO Rožaje | terasa | T7 | 56,3 |
| 38 | Glavni gradski trg | 1135/3  KO Rožaje | terasa | T8 | 16.5 |
| 39 | Glavni gradski trg | 1135/3  KO Rožaje | terasa | T9 | 35 |
| 40 | Glavni gradski  trg | 1135/3  KO Rožaje | terasa | T10 | 30,4 |
| 41 | Glavni gradski  trg | 1135/3  KO Rožaje | terasa | T10/A | 44 |
| 42 | Glavni gradski  trg | 1135/3  KO Rožaje | terasa | T11 | 29,5 |
| 43 | Glavni gradski  trg | 1135/3  KO Rožaje | terasa | T12 | 52 |
| 44 | Trg IX crn.brigade | 892  KO Rožaje | terasa | T12/A | 20.5 |
| 45 | Trg IX crn.brigade | 868/5  KO Rožaje | terasa | T13 | 9.0 |
| 46 | Trg IX crn.brigade | 868/5  KO Rožaje | terasa | T14 | 40 |
| 42 | M.Tita | 1135/1  KO Rožaje | terasa | T15 | 33 |
| 47 | M.Tita | 1135/1  KO Rožaje | terasa | T16 | 7.85 |
| 44 | M.Tita | 1135/1  KO Rožaje | Terasa | T17 | 7,85 |
| 48 | Trg IX  crn.brigade | 895  KO Rožaje | Terasa | T18 | 21.0 |
| 49 | Trg IX  crn.brigade | 895  KO Rožaje | terasa | T19 | 9.0 |
| 50 | M. Tita | 1242/1  KO Rožaje | terasa | T20 | 26 |
| 51 | M. Tita | 1242/1  KO Rožaje | terasa | T21 | 20.5 |
| 52 | 13.jul | 1256  KO Rožaje | terasa | T22 | 54.0 |
| 53 | M. Tita | 1136  KO Rožaje | terasa | T23 | 32.0 |
| 54 | Trg IX  crn.brigade | 892  KO Rožaje | terasa | T24 | 18.5 |
| 55 | Jaha Kurtagića | 902  KO Rožaje | terasa | T25 | 47 |
| 56 | Jaha Kurtagića | 917/1  KO Rožaje | terasa | T26 | 8,5 |
| 57 | M.Tita | 1135/1  KO Rožaje | terasa | T27 | 27 |
| 58 | 13.jul | 989/1  KO Rožaje | terasa | T28 | 29,2 |
| 59 | 30.septembar | 1134/1  KO Rožaje | terasa | T29 | 10 |
| 60 | Ibarska | 296/1  KO Ibarac I | terasa | T30 | 20 |
| 61 | 30.septembar | 1134/1  KO Rožaje | terasa | T31 | 6 |
| 62 | M.Tita | 1135/1  KO Rožaje | terasa | T32 | 18 |
| 63 | 29.novembar | 1814  KO Rožaje | terasa | T33 | 18 |
| 64 | 29.novembar | 1813  KO Rožaje | terasa | T34 | 21 |
| 65 | 29.novembar | 1812  KO Rožaje | terasa | T35 | 22,8 |
| 66 | 29.novembar | 1811  KO Rožaje | terasa | T36 | 25,6 |
| 67 | 29.novembar | 1810  KO Rožaje | terasa | T37 | 19,5 |
| 68 | Trg IX  crn.brigade | 892  KO Rožaje | terasa | T38 | 17 |
| 69 | Trg IX  crn.brigade | 868/5  KO Rožaje | terasa | T39 | 8 |
| 70 | 30.septembar | 1044/1  KO Rožaje | terasa | T40 | 6 |
| 71 | M.Tita | 1135/1  KO Rožaje | terasa | T41 | 27 |
| 72 | Ćatovska | 1261/1  KO Rožaje | parking | P | 600 |
| 73 | 30.septembar | 1289  KO Rožaje | parking | P | 350 |
| 74 | 30.septembar | 1064  KO Rožaje | parking | P | 700 |
| 75 | M.Tita | 1199  KO Rožaje | parking | P | 775 |
| 76 | H. Ćatovića | 963  KO Rožaje | parking | P | 850 |
| 77 | M.Tita | 1242  KO Rožaje | parking | P | 2600 |
| 78 | M.Tita | 1236  KO Rožaje | parking | P | 300 |
| 79 | M.Tita | 1227  KO Rožaje | Parking | P | 300 |
| 80 | Ćatovska | 1257  KO Rožaje | parking | P | 600 |
| 81 | 29. novembar | Dio 1815/1 KO Rožaje | parking | P | 450 |
| 82 | M.Tita | 1135/1  KO Rožaje | Izložbeno-  prodajni pult | PP1 | 2x2m2 |
| 83 | M.Tita | 1135/1  KO Rožaje | Izložbeno-  prodajni pult | PP2 | 2x2m2 |
| 84 | M.Tita | 1135/1  KO Rožaje | Izložbeno-  prodajni pult | PP3 | 6x2m2 |
| 85 | 30.septembar | 1134/1  KO Rožaje | Izložbeno-  prodajni pult | PP4 | 4x2m2 |
| 86 | Trg IX  crn.brigade | 868/5  KO Rožaje | Izložbeno-  prodajni pult | PP5 | 4x2m2 |
| 87 | Jaha Kurtagića | 910  KO Rožaje | Mliječna  pijaca | MP1 | 108 |
| 88 | 29. novembar | 1815/1  KO Rožaje | Tekstilna pijaca | TP1 | 430 |
| 89 | Sarajevska | 1953  KO Rožaje | Sportski teren (mali fudbal) | ST1 | 200 |
| 90 | Brezovačko  Brdo | 2724/1  KO Rožaje | Sportski teren  (odbojka) | ST2 | 90 |
| 91 | Brezovačko Brdo | 2724/1  KO Rožaje | Sportski teren (košarka) | ST3 | 150 |
| 92 | Brezovačko Brdo | 2694/1  KO Rožaje | vidikovac | VID1 | 40 |
| 93 | Šušteri | 2674  KO Rožaje | vidikovac | VID 2 | 40 |
| 94 | Šušteri | 2675  KO Rožaje | vidikovac | VID 3 | 40 |
| 95 | Brezovačko Brdo | 2733/1  KO Rožaje | Objekat za trgovinu i  usluge | OTU1 | 80 |
| 96 | Brezovačko Brdo | 2724/1  KO Rožaje | Sportski teren (tenis) | ST4 | 260 |
| 97 | Kalače | 1241 KO Kalače | Autobusko  stajalište | S1 | 8.5 |
| 98 | Kalače | 1241 KO Kalače | Autobusko  stajalište | S2 | 8.5 |
| 99 | Kalače | 1241 KO Kalače | Autobusko  stajalište | S3 | 8.5 |
| 100 | Kalače | 1241 KO Kalače | Autobusko  stajalište | S4 | 8.5 |
| 101 | Kalače | 1241 KO Kalače | Autobusko stajalište | S5 | 8.5 |
| 102 | Kalače | 1241 KO Kalače | Autobusko  stajalište | S6 | 8.5 |
| 103 | Koljeno | 1168/1 KO Koljeno | Autobusko  stajalište | S7 | 8.5 |
| 104 | Koljeno | 1168/1 KO Koljeno | Autobusko  stajalište | S8 | 8.5 |
| 105 | Suho Polje  ul. Ibarska | 277/1  KO Ibarac I | Autobusko  stajalište | S9 | 8.5 |
| 106 | ul. 30.  Septembar | 1368/1 KO Rožaje | Autobusko  stajalište | S10 | 8.5 |
| 107 | ul. 30.  Septembar Zeleni | 1368/1 KO Rožaje | Autobusko stajalište | S11 | 8.5 |
| 108 | Plunce | 2677 KO Rožaje | Autobusko  stajalište | S12 | 8.5 |
| 109 | Njeguš | Popisni katastar  KO Balotiće | Autobusko  stajalište | S13 | 8.5 |
| 110 | Besnik | Popisni katastar  KO Besnik | Autobusko  stajalište | S14 | 8.5 |
| 111 | Bać | Popisni katastar  KO Bać | Autobusko  stajalište | S15 | 8.5 |
| 112 | Kajevići | Popisni katastar  KO Jablanica | Autobusko  stajalište | S16 | 8.5 |
| 113 | Dračenovac | Popisni katastar  KO Besnik | Autobusko  stajalište | S17 | 8.5 |
| 114 | Grahovo | 179/1  KO Grahovo | Autobusko stajalište | S18 | 8.5 |
| 115 | Bijela Crkva | 1088  KO Bijela Crkva | Autobusko  stajalište | S19 | 8.5 |
| 116 | Bijela Crkva | 1088  KO Bijela Crkva | Autobusko  stajalište | S20 | 8.5 |
| 117 | Biševo | Popisni katastar  KO Biševo | Autobusko  stajalište | S21 | 8.5 |
| 118 | Biševo | Popisni katastar  KO Biševo | Autobusko  stajalište | S22 | 8.5 |
| 119 | Biševo | Popisni katastar  KO Biševo | Autobusko  stajalište | S23 | 8.5 |
| 120 | Biševo-  Mukovići | Popisni katastar  KO Biševo | Autobusko  stajalište | S24 | 8.5 |
| 121 | Biševo – OŠ  Milun Ivanović | Popisni katastar  KO Biševo | Autobusko  stajalište | S25 | 8.5 |
| 122 | Biševo | Popisni katastar  KO Biševo | Autobusko  stajalište | S26 | 8.5 |
| 123 | Biševo | Popisni katastar  KO Biševo | Autobusko  stajalište | S27 | 8.5 |
| 124 | Vuča | Popisni katastar  KO Vuča | Autobusko  stajalište | S29 | 8.5 |
| 125 | Brezovačko Brdo | 2723  KO Rožaje | Mini  biblioteka u prirodi | MB1 | 12 |
| 126 | Brezovačko Brdo | 2727  KO Rožaje | Mini  biblioteka u prirodi | MB2 | 12 |
| 127 | Crnja | 14/1/71  KO Daciće | Privremeni  ugostiteljski objekat | PUO 1 | 50 |
| 128 | Crnja | 14/1/71  KO Daciće | Privremeni  ugostiteljski objekat | PUO 2 | 50 |
| 129 | Crnja | 14/1/71  KO Daciće | Privremeni  ugostiteljski objekat | PUO 3 | 50 |
| 130 | Crnja | 14/1/71  KO Daciće | Privremeni  ugostiteljski objekat | PUO 4 | 50 |
| 131 | Ul.30.septembar | 1343  KO Rožaje | Auto  perionica | AP1 | Cca 18 |
| 132 | Ul.Rifata  Burdževića | 2102/1 i 2102/2  KO Rožaje | Auto  perionica | AP2 | Cca 36 |
| 133 | Ul.Rifata  Burdževića | 2445  KO Rožaje | Auto  perionica | AP3 | Cca 18 |
| 134 | Ul.Rifata  Burdževića | 2431  KO Rožaje | Auto  perionica | AP4 | Cca 18 |
| 135 | Ul.Rifata  Burdževića | 2059  KO Rožaje | Auto  perionica | AP5 | Cca 18 |
| 136 | Ul.M.Tita | 932/18  KO Rožaje | Auto  perionica | AP6 | Cca 36 |
| 137 | Zelenska I | 1476  KO Rožaje | Auto  perionica | AP7 | Cca 18 |
| 140 | Ul.M.Tita | 1137/17  KO Rožaje | Auto  perionica | AP8 | Cca 54 |
| 140 | Ul.M.Tita | 1137/18  KO Rožaje | Auto  perionica | AP9 | Cca 54 |
| 138 | 29.novembar | 318/1  KO Rožaje | Auto  perionica | AP10 | Cca 36 |
| 142 | M.Tita | 1135/1  KO Rožaje | Kafe Aparat | KA | 1 |
| 143 | 29.novembar | 1227  KO Rožaje | Kafe  Aparat | KA | 1 |
| 144 | Oslobođenja | 559  KO Rožaje | Kafe  Aparat | KA | 1 |